Resipi Bubur Kacang Hijau Orang Kawin, Letak Durian Bertambah Sedap!

Setiap kali pergi kenduri kawin, mesti wajib makan bubur kacang. Bubur kacang hijau ini diibaratkan ‘pelengkap’ setiap kenduri kawin. Tiba-tiba rasa rindu pulak nak makan.
Bubur kacang ni boleh dimasak dengan pelbagai cara. Ada yang dicampur dengan durian! Yang kosong pun dah sedap, apatah lagi jika ditambah dengan durian.
Memang ngam sangat sekarang pun tengah musim durian, bolehlah buat bubur kacang hijau durian yang marvelous! Anda boleh cuba buat nanti dengan menggunakan resipi hasil perkongsikan oleh Aisyah Humaira di bawah.
CARA BUAT BUBUR KACANG HIJAU ORANG KAWIN
Bahan-bahan:

2 cawan teh kacang hijau
1 ½ ketul gula melaka
5 sudu besar gula putih atau mengikut manis disukai
½ sudu kecil garam
2 kotak kecil santan SAJI (lebihkan lagi sedap)
2 helai daun pandan disimpul
4 keping hirisan halia
Air secukupnya mengikut pekat atau cair kuah yg disukai dan masukkan durian jika suka

Cara-cara penyediaanya:

Kacang hijau cuci macam basuh beras dan rendam semalaman (seeloknya rendam sebelum tidur, esok dah b0leh masak).
Rebus kacang hijau sehingga empuk. Setelah kacang lembut tapis buang airnya.
Dalam periuk, masukkan semua bahan-bahan diatas termasuk kacang yang telah direbus.

Kacau rata dan reneh dengan api sedang. Kacau sekali sekala setelah semua sebati.

Siap, selamat mencuba!

Kredit: Aisyah Humaira
Baca juga: Mudahnya Nak Buat Bubur Jagung ‘Creamy’, Guna Jagung Tin Je!


Resipi Buko Pandan Filipina, Makan Sejuk-Sejuk Memang Nikmat!

Cuaca panas macam sekarang sedapnya kalau dapat minum air sejuk atau pencuci mulut yang melegakan tekak seperti buko pandan filipina ini.
Tengok gambar pun sudah mengiurkan, kalau dapat minum ni memang nikmat tak terkata.
Buat banyak-banyak, boleh tahan 3 hingga 4 hari dalam peti ais. Bila teringin, boleh terus cedok dalam mangkuk.
Cara Buat Buko Pandan Filipina
Bahan-bahan:

1 pekat agar-agar serbuk perisa pandan masak dan bekukan ikut arahan dari belakang bungkusan

1 cawan teh biji sagu yang sudah dimasak

1 sudu kecil coconut pandan Emulco
1 tin krimer sejat cair, jika kurang kuah boleh lebihkan
1 cawan teh whipping cream non diary pukul tak perlu sampai kembang
1 cawan air gula ikut manis yang disukai
1 mengkuk isi kelapa
1 mangkuk kecil Nata De Coco perisa kelapa ambil isinya sahaja
Ais secukupnya
Buah logan jika suka (letak buah laici tin lagi sedap dari mata kucing dan pastikan jangan masuk air laici)
Setengah cawan biji selasih yang telah kembang (rendam dalam air panas)

Cara-cara:
1. Satukan semua bahan isi dan kuah dalam bekas besar, masuk ais dan seimbangkan rasa manis lemak cream ikut selera. Siap!

2. Simpan dalam peti tahan 3-4 hari. Enak dinikmati ketika cuaca panas.

Kredit: Aisyah Humaira
Baca juga: Resipi Sagu Gula Melaka, Guna Rice Cooker Untuk Elak Hangit. Sagu Pun Jadi Cantik Sebiji-Sebiji


Resipi Buko Pandan Yang Sedap, Ikut Teknik Ini Kalau Nak Lebih Berkrim

Resepi buko pandan ini memang wajib cuba sekali seumur hidup. Teksturnya yang berkrim dan lemak manis pasti memikat hati anda semua.
Buko pandan ini berasal dari Filipina. ‘Buko’ bermaksud kelapa. Sebab itu jika anda perasan, buko pandan wajib ada kelapa di dalamnya.
Tetapi pencuci mulut ini hanya mampu bertahan selama 2 atau 3 hari kerana ia mudah basi dan tidak tahan lama kerana faktor air kelapa dan kelapa yang digunakan serta penggunaan bahan tenusu dalam hidangan ini.
Baca juga: Resipi Puding Coklat Milo Yang Kurang Manis, Tekstur Pun Lebih Lembut!
RESEPI BUKO PANDAN
Bahan-bahan agar-agar:

10 gram agar-agar serbuk warna hijau
1 liter air
200 gram gula

Bahan-bahan buko pandan:

2 tin susu cair bersamaan :780 gram)
1 tin susu pekat bersamaan : 480 gram (boleh kurangkan jika tak suka manis)
1 setengah cawan dairy whipping cream ( 375 gram)
Secubit garam
Isi 1 biji kelapa
Sumi

Cara-cara buat agar-agar:
1. Dalam periuk, masukkan 10 gram serbuk agar-agar warna hijau bersama 1 liter serta 200 gram gula. Masukkan juga daun pandan yang sudah disimpulkan. Jika menggunakan agar-agar yang tiada warna atau agar-agar tali, masukkan pewarna hijau pandan.
2. Kacau sebati sehingga mendidih. Bila dah mendidih, masukkan dalam loyang bersaiz 7 atau 8 inci.
3. Biarkan agar-agar mengeras pada suhu bilik, tak perlu letak dalam peti ais. Renjiskan sedikit air pada loyang supaya senang nak keluarkan agar-agar nanti.

Cara-cara buat buko pandan:
1. Dalam periuk, masukkan 2 tin susu cair, 1 tin susu pekat dan secubit garam. Panaskan semua bahan ini menggunakan api yang perlahan.
2. Kacau sebati dalam 5 hingga 6 minit. Kemudian tutup api, biarkan campuran susu tadi sejuk dalam 10 minit.
3. Dalam bekas lain, beat (pukul) dairy whipping cream dalam 3 hingga 4 minit menggunakan kelajuan paling tinggi. Beat bukan sampai kental ya, cukup sekadar keluar buih-buih dia sahaja. (Ini yang menyebabkan tekstur buko menjadi pekat)

4. Masukkan whipping cream yang diputar tadi ke dalam susu yang telah dipanaskan tadi. Kacau sebati dan masukkan bahan-bahan lain (isi kepala, agar-agar hijau tadi dan sumi).

5. Titikkan setitik atau dua titik pewarna hijau, kacau sebati.

6. Siap dan sedia untuk dihidangkan. Sejukkan terlebih dahulu dalam dua jam supaya lebih sedap.

Kredit: Muhammad Ali
Baca juga: Resipi Puding Mangga Yang Buat Kecur Air Licur, Memang Sedap Punyalah!


Resipi Burasak, Makanan Tradisi Orang Bugis Yang Sedap & Ramai Suka

Burasak merupakan sajian tradisi orang Bugis yang biasanya dinikmati pada musim perayaan seperti Hari Raya Aidilfitri dan Aildiladha.
Sajian ini dihasilkan dari beras yang dimasak bersama santan, kemudian dibungkus dengan daun pisang sebelum direbus.
Sekali pandang seperti ketupat tetapi sajian ini mempunyai keistimewaannya yang tersendiri dan rasanya juga sangat sedap!
Ada yang nak cuba? Jom baca resipi yang dikongsikan oleh Siti Nor Farahin di bawah. Semoga bermanfaat!
CARA BUAT BURASAK, SAJIAN TRADISI BUGIS

Bahan-bahan:

Beras
Santan
Air
Garam
Daun pisang – potong saiz kertas A4
Daun pisang bersaiz besar
Tali untuk mengikat

Cara memasak:
1. Basuh beras, kemudian satukan bersama santan, air dan garam seakan memasak nasi lemak. Tanah sehingga nasi hampir masak.
2. Bungkus nasi yang dimasak tadi menggukana daun pisang. Lipat nasi seperti melipat kuih lepat pisang, urut-urut atas bungkusan leper dan padat. Pastikan tidak terlalu nipis ataupun terlalu tebal.

3. Ambil 6 keping bungkusan burasak. Bungkus sekali lagi menjadi bungkusan besar menggunakan daun pisang.

Ikat dengan kemas.

4. Untuk memasaknya, rebus bungkusan burasak tadi selama 8 jam.

5. Selepas 8 jam, angkat dan sejukkan, burasak enak dimakan bersama Asam Pedas Ikan Parang dan Bejabuk.

Kredit: Siti Nor Farahin
Baca juga: Cara Buat Pisang Penyet, Siapa Pernah Rasa Je Tahu Kesedapannya


Jom Buat Burger Homemade. Patty Tebal, Berjus & Tak Sarat Dengan Sos

Mudah saja kalau ada yang nak cuba buat sendiri Burger Homemade di rumah. Boleh ubah suai bahan-bahan di dalam burger mengikut citarasa masing-masing.
Ada orang tak suka sos meleleh dan inti yang terlalu sarat di dalam burger mereka. Susah bila nak makan katanya.
Haa, selepas ini bolehlah cuba buat sendiri burger kat rumah ya. Ikut saja resipi yang dikongsikan oleh Zurina Zulkefli di bawah.
Baca juga: Jom Buat Fish Cake Homemade. Dijamin Bersih, Suci & Halal
Resipi Burger Homemade
Kejadian burger saya buat. Bila digigit, rasa patty yang berjus dan memang tebal walaupun masa masak tadi saya dah cuba penyetkan bagi leper.

Daging kisar yang saya guna untuk buat patty.

Masukkan daging ke dalam mangkuk, tambahkan sedikit serbuk lada hitam dan garam. Kuantiti ikut citarasa ya.

Kemudian ambil sebiji bun (roti) burger basahkan dan kepalkan. Campurkan bun basah ke dalam daging kisar. Fungsi campur bun tersebut adalah untuk merangupkan rasa patty apabila dimasak nanti. Gaul sebati.

Kepalkan daging menjadi bebola.

Kemudian leperkan daging menjadi patty.

Panaskan minyak masak dan masukkan patty. Leperkan patty ketika dimasak untuk mengelakkan patty menjadi kecut.

Hasilnya setelah dimasak, kelihatan sedikit garing jika patty dicampur dengan bun.

Masukkan kepingan keju, sambil tu ruang kuali yang ada boleh penaskan bun burger yang telah dibelah dua. Tutup kuali untuk cairkan keju.

Ratakan sos ke atas bun : sos tomato campur sedikit mayonis.

Letakkan daun salad, patty berkeju, tomato. Tutup dengan bun. Jadilah burger kesukaan saya. Simple je.

Mudah saja kan nak buat burger homemade ni? Jom cuba buat nanti ya. Semoga bermanfaat!
Kredit: Zurina Zulkefli


Resipi Butir Nangka Berinti Gula Melaka, Sangat Sedap & Kenyal

Biasa kalau buat butir bangka, bentuknya membujur dan tak perlu letak inti kan? Tapi kalau nak lagi sedap, boleh buat butir nangka berinti gula melaka macam ni.
Resipi butir nangka berinti gula melaka ini telah dikongsikan oleh Puan Zurina Zulkefli. Menurut beliau, suaminya lagi suka butir nangka yang berinti macam ni. Lagi sedap katanya!
RESIPI BUTIR NANGKA BERINTI GULA MELAKA
Bahan-bahan untuk buat butir nangka:

Dua cawan tepung pulut
Dua sudu besar tepung gandum.
Air (tiada sukatan sebab air perlu dituang sedikit demi sedikit)
Tiga perwarna ( hijau, merah, dan kuning)
Gula Melaka
Sekotak santan.
Sesudu kecil halba (untuk aroma)
Gula kasar (mengikut citarasa kemanisan masing²)
Dua helai daun pandan.
Sesudu besar tepung gandum yang dibancuh air

Cara-cara:
1. Campurkan tepung pulut dan tepung gandum dalam satu mangkuk. Tuang air sedikit demi sedikit sambil tangan menggaul tepung sehingga berpasir.

2. Bila tepung menjadi berpasir dan bergumpal, berhenti tuang air. Gaulkan kesemua tepung sehingga menjadi doh yang sebati. Bahagikan doh kepada tiga bahagian.
3. Setiap bahagian dicampurkan pewarna. Gunakan lidi sate untuk calitkan perwarna agar cecair warna tidak tertumpah atau berlebihan.

4. Jadi la tiga doh yang berwarna.

5. Ini gula melaka saya beli di pasar Masjid Tanah Melaka. Saya simpan di dalam bilik stor makanan, tanpa disangka gula melaka saya cair. Tapi takpe senang je, saya jadikan bebola kecik untuk dijadikan inti butir nangka saya.

6. Cuit sedikit doh lalu bulatkan dan penyetkan. Letak inti gula melaka dan uli membulat semula.

7. Jadila butir nangka bentuk bulat.

8. Rebuskan ke dalam air yang mendidih. Pastikan ketika direbus air selalu dikacau sebab kita tak nak butir nangka kita melekat pada dasar periuk. Nanti butir nangka jadi tak cantik dan membulat. Bila butir nangka dan timbul, baru angkat.

9. Rendam di dalam air sejuk untuk mengekalkan kekenyalan butir nangka.

10. Untuk kuah pula. Panaskan secawan air di dalam periuk dan masukkan daun pandan.

11. Masukkan gula (mengikut citarasa) dan sesudu halba.

12. Tunggu sehingga air mendidih barulah masukkan sekotak santan.

13. Masukkan bancuhan sesudu tepung gandum untuk memekatkan kuah santan.

14. Masukkan butir nangka kita ke dalam kuah santan. Reneh butir nangka pada suhu api yang kecil selama 10 minit.

15. Siap, boleh dihidang makan panas-panas atau pun boleh disejukkan dahulu. Kalau saya, saya suka makan sejuk-sejuk.

16. Inti gula melaka. Rasa macam karamel sikit sebab ada masin-masin.

Kredit: Zurina Zulkefli
Baca juga: Resipi Salad Buah Paling Mudah. Sedap Makan Sejuk, Sangat Menyegarkan!


Resipi Cakoi Mudah Tanpa Yis, Tapi Tetap Lembut & Jadi Berlubang Di Tengah

Petang-petang macam ni sedapnya dapat makan kuih cakoi bersama secawan teh. Nak keluar beli malas pula, haa apa kata jom buat sendiri je guna resipi cakoi mudah tanpa yis ini.
Walaupun tak guna yis, hasilnya tetap jadi lembut dan berlubang di tengah macam kita selalu beli di gerai-gerai. Ikut saja cara-cara membuatnya di bawah. Selamat mencuba!
Cara Buat Cakoi Mudah Tanpa Yis
Bahan-bahan:

2 cawan susu uht
2 3/4 cawan tepung gandum
1 sb baking powder
1/2 sb baking soda
1 sk garam atau gula
1 sb minyak

Cara-cara:
1. Campur semua bahan. Uli sampai jadi macam dalam gambar. Bila membuat cakoi, doh perlu sangat lembut.
Doh sangat lembut dan mungkin melekat sikit pada jari. Kalau terlalu melekit boleh tambah tepung sikit demi sedikit. Jangan terlalu banyak.

2. Sapukan minyak di keliling doh dan biarkan kembang selama 1 jam.

3. Bila dah kembang, sapukan sedikit tepung di atas tempat menguli dan letak doh di atas. Jangan guna banyak sangat tepung. Renjis juga tepung di bahagian atas doh sebelum mula menggolek.

4. Buat bentuk segi 4 macam dalam gambar dan potong. Selepas potong, letakkan semua doh berdua dan tekan di tengah-tengah dengan lidi chopstick.

5. Tarik doh memanjang sebelum goreng. Pastikan minyak panas jadi doh akan naik dan cakoi mengembang.

6. Selamat mencuba!

Kredit: Zara Jane Qadry
Baca juga: Resipi Donut Gebu Hanya Guna 5 Bahan, Tak Perlu Rehatkan Doh


Resipi Capati Gandum Mudah. Lepas Uli & Canai Terus Bakar, Tak Perlu Perap

Sedapnya petang-petang macam ni dapat makan capati gandum cicah dengan kari ayam yang pekat.
Cara membuat capati juga sangat mudah kalau anda ikut resipi ini. Yang paling penting, lepas canai tak perlu susah-susah nak perap doh dan boleh terus bakar.
Jom sama-sama cuba buat nanti dengan menggunakan resipi perkongsian dari Zainoor Aliza Ali di bawah. Selamat mencuba!
RESIPI CAPATI GANDUM YANG MUDAH
Bahan-bahan:

3 cawan tepung gandum
3 sudu besar marjerin pelangi
1 sudu kecil garam
1 ¼ cawan air panas mendidih (resipi asal lebihkan sedikit air)
Tepung untuk dusting

Cara-cara:
1. Satukan tepung gandum, marjerin dan garam.

2. Masukkan air panas mendidih, kacau menggunakan senduk. Uli hingga menjadi doh.

3. Kemudian canaikan sambil tabur dan sapu tepung gandum supaya tak melekat.

4. Masak di atas kuali non-stick, tutup dengan penutup kuali.

5. Bila naik gelembung baru terbalikkan.

Selamat mencuba!

Kredit:Wan Atirah WM (MAHN)
Sumber resipi & gambar: Zainoor Aliza Ali


Resipi Capati Turun-Temurun Keluarga 30 Tahun, Ini Jenis Tepung Yang Diguna. Dah Sejuk Tetap Lembut!

Seorang wanita di laman sosial Facebook berkongsikan resipi capati turun-temurun keluarganya selama 30 tahun.
Rupanya ada rahsia nak buat capati yang tetap lembut walaupun sejuk. Rahsianya adalah bergantung pada jenis tepung yang diguna.
Nak tahu cara-cara dan jenis tepung itu? Jom sama-sama baca perkongsian oleh Sha Yaacob di bawah.
Resipi Capati Turun-Temurun Keluarga 30 Tahun
Kadang2 tak semua yang baik tu indah. Capati resepi turun temurun 30 taun, sejuk tetap lembut. Siapa suka capati? Resepi sha agak-agak je. Sebab dah terbiasa buat 6 tahun campak2 je. Maaf kalau ada yang terkurang, sha halalkan untuk berkongsi.

Bahan-bahan:

1 kg tepung atta (beli yang timbang baru lembut elok & original capati sebab kalau yang pack tu nanti capati keras)
1 liter air (kurangkan sikit tak apa, nanti kalau keras boleh tambah air masa uli)
2 sudu kecik garam
1 sudu tea gula
2 sudu gula marjerin sayur

Cara-cara:
1. Masukkan air, gula dan garam dalam bekas. Sebatikan.
2. Masak marjerin sampai cair, masukkan ke dalam bekas air tadi.
3. Uli jangan terlalu lembut, jangan terlalu keras.

4. Bila dah siap, rehatkan selama 30 minit. Boleh buat bebola, lagi elok doh bebola dibiarkan semalaman supaya lebih lembut dan sedap dimakan.

5. Canaikan dan boleh dibakar. Sekilo tepung boleh dapat dalam 23 biji.

Kredit: Sha Yaacob
Baca juga: Peniaga Kongsi Rahsia Bancuhan Cempedak Rangup, Resipi Niaga Keluarga Selama 20 Tahun


Resipi Cek Mek Kelantan Guna 4 Bahan, Sangat Mudah & Sedap

Resepi Cek Mek Molek ini sangat mudah. Kuih ini merupakan salah satu kuih tradisional Kelantan yang sangat mudah untuk disediakan dan yang penting rasa dia sangat sedap.
Hanya guna 4 bahan untuk membuatnya, bahan pun mudah untuk didapati. Sesuai dimakan waktu sarapan atau minum petang.
Kalau ada yang cuba buat kuih legend ni, ikut saja resipi perkongsian oleh saudara Mohd Azmy di bawah. Selamat mencuba!
Resepi Cek Mek Molek Guna 4 Bahan
Bahan-bahan:

4 biji ubi keledek (ubi kuning)
1 cawan tepung gandum
1 sudu teh baking powder
Gula

Cara-cara:
1. Ubi kuning yang sudah siap direbus. Saya guna ubi kuning sebab manis.

2. Lenyek ubi menggunakan batu lesung sehingga lumat.

3. Letakkan tepung gandum dan baking powder. Masukkan tepung sedikit demi sedikit. Tepung gandum jangan banyak, nanti keras.

4. Uli kesemuanya sehingga doh tidak melekit pada tangan.

5. Sediakan sedikit minyak supaya mudah nak menguli.

6. Cubit sedikit doh, leperkan dan letak 1 sudu kecil gula.

7. Bentukkan doh menjadi bentuk bujur.

8. Ulang proses menguli sehingga doh habis.

9. Goreng cek mek sehingga keperangan.

10. Angkat dan toskan. Cek mek sedia untuk dihidang.

11. Hati-hati bila nak makan, sebab gula panas. Sebaiknya tunggu kuih sedikit sejuk.

Kredit: Mohd Azmy
Baca juga: Cara Buat Cendol Homemade, Resipi Dari Penjual Cendol Memang Confirm Sedap!


Resipi Cendawan Celup Tepung Rangup, Memang Ketagih Dibuatnya!

Petang-petang tak tahu nak makan apa? Jom buat cendawan celup tepung rangup ini. Sedap sangat sampai tak sedar dah habis licin sepinggan.
Cara penyediaannya jgua sangat ringkas untuk dibuat. Yang paling penting, kena goreng garing baru lebih rangup. Saudari Aisyah Humaira ada kongsikan cara-cara membuatnya di bawah.
Baca juga: Resipi & Tips Supaya Ayam Goreng Jadi Berkerinting, Hanya Guna 2 Bahan
Cara Buat Cendawan Celup Tepung Rangup
Bahan kering:

1 cawan tepung bestari pedas (tak suka pedas boleh pilih yg original)
2 sudu besar penuh membukit tepung jagung
3 sudu besar penuh membukit tepung beras
Sedikit serbuk kunyit ikut warna kuning yang diingini

Bahan lain:

1 paket cendawan
2 sudu besar air kapur makan
Minyak masak secukupnya
Garam secukup rasa
Air secukupnya

Cara-cara:
1. Satukan semua bahan kering dalam bekas dan kacau rata.

2. Masukkan air sedikit demi sedikit sambil kacau supaya adunan tidak terlalu pekat dan tak terlalu cair. Masukkan juga air kapur makan dan garam. Kacau rata.

3. Masukkan separuh dulu cendawan ke dalam adunan dan salutkan sehingga sekata.

4. Panaskan minyak dan masukkan cedawan satu per satu sehingga garing.

5. Angkat dan toskan. Siap!

Kredit: Aisyah Humaira


Resipi Char Kuey Teow Penang Sedap & Mudah, Tak Cukup Sepinggan Dibuatnya!

Tiba-tiba teringin nak makan Char Kuey Teow Penang? Tapi sekarang tak boleh nak rentas negeri untuk nikmati Char Kuey Teow Penang ‘original’ di Penang.
Jom buat sendiri kat rumah, hanya perlu guna bahan yang mudah dan mengikut selera masing-masing. Kalau masak sendiri boleh buat banyak kali, baru puas hati!
Ikut je langkah demi langkah resipi perkongsian oleh Are Pezz di bawah. Ramai yang dah cuba, serius sedap sampai menjilat jari. Selamat mencuba!
Cara Buat Char Kuey Teow Penang
Bahan-bahan:

10 ekor udang size L

Taugeh

Daun Kucai

Telur

Kicap

Cili boh

Sedikit air

Sedikit minyak masak

Cara memasak:
1. Masukkan 2 sudu besar minyak masak, masukkan 2 ekor udang masak separuh masak.
2. Masukan taugeh, kucai kacau, ko teow sehingga sedikit masak.
3. Masukkan kicap 3 sudu besar, 1 cili boh & sedikit air (jika mahu kuah banjir/lebih) kacau sedikit masak.
4. Pecahkan telur & tutup api kacau sehingga hancur telur.

Selamat mencuba!

Kredit: Are Pezz


Resipi Cheesekut Mudah Guna 4 Bahan, Kisar Guna Blender Je!

Tercari-cari resipi pencuci mulut yang ringkas dan mudah untuk dibuat? Jom cuba Resipi Cheesekut ini.
Hanya guna 4 bahan mudah, anda boleh hasilkan dessert yang lazat dan puas bila makan.
Cara-cara membuatnya juga senang saja, hanya perlu kisar menggunakan blender.
CARA BUAT CHEESEKUT GUNA 4 BAHAN
Bahan-bahan:

200-250g cream cheese
1 paket biskut cream crackers
1 kotak kecil susu segar
1/2 tin susu pekat (nak manis boleh guna 3/4 tin)

Untuk Layer/Topping: Milo/Nestum/Oreo/Cornflakes (ikut citarasa
Cara-cara:

Kisar cream cheese, susu pekat dan susu segar (guna dalam 4 sudu besar) sampai kembang dan gebu.
Sediakan bekas, ukur biskut siap-siap supaya muat dengan bekas. Kemudian letak lapisan cream cheese, diikuti dengan biskut. (rendam biskut sekejap dalam susu segar). Tutup semula lapisan biskut dengan cream cheese.
Kemudian tabur milo atau apa-apa topping yang disukai.
Ulang step sehingga habis semua adunan cheese. Boleh hias topping mengikut citarasa masing-masing.
Dah siap! Sejukkan dulu dalam peti ais, baru sedap dimakan.
Selamat mencuba!

Kredit: Dapur Cik Tom
Baca juga:

Resipi Kek Coklat Moist, Guna Bekas Kecil Comel Macam Ni Sesuai Untuk Niaga

Kek Pisang Kukus Gebu Gebas, Rugi Tak Ikut Cara Mudah Dekat Sini


Resipi Cheesy Garlic Bread Tarik, Sebiji Rasa Macam Makan Di Subway!

 PENULIS
myResipi

 KATEGORI
Artikel

 POSTED ON
2020-09-07 04:42:01

Bagi yang sukakan makanan di Subway, roti garlic pasti sudah menjadi salah satu pilihan roti kegemaran untuk dipesan. Kini, anda boleh cuba membuatnya sendiri di rumah! Resipi Cheese Garlic Bread yang dikongsikan oleh Ashril menerusi Twitter ini rasanya persis seperti makan di Subway. Jom cuba!

Kredit: Ashril

Kredit: Ashril

Bahan-bahan:

Bawah putih
50g butter
Lada Hitam
Daun Parsley
Roti
Mozarella cheese atau Cheddar slices

Cara-caranya:

Mula-mula, tumbuk 3 bawang putih yang disediakan tadi sehingga lumat.

Kredit: Ashril

Kemudian, masukkan butter, lada hitam dan daun parsley ke dalam lesung batu tersebut. Gaulkan kesemua bahan sehingga rata dan sebati.

Kredit: Ashril

Setelah siap digaul, sapukan pada roti yang telah dipotong mengikut saiz yang diingini.

Kredit: Ashril

Sapukan dengan rata dengan gorengkannya tanpa minyak.

Kredit: Ashril

Setelah roti sudah cukup digoreng, taburkan mozzarella cheese atau cheddar slice di atas roti.

Kredit: Ashril

Siap! Enak dimakan bersama sup cendawan atau dimakan begitu saja. Selamat mencuba!

Kredit: Ashril

Kredit: Ashril


Resipi Chicken Chop Brown Sauce, Siap Dengan Coleslaw Ala KFC

Kadang-kadang muncul rasa muak makan nasi kan? Mana tidaknya, boleh dikatakan sehari sampai 2 atau 3 kali makan nasi. Jom tukar selera dengan membuat Chicken Chop Brown Sauce ini.
Kadang-kadang tukar selera western tak salah kan? Sedap juga ni kalau buat untuk makan malam nanti. Nak lagi sedap, buat sekali coleslaw ala KFC. Ikut je resipi di bawah yang merupakan hasil perkongsian oleh Norhidayu Abdull Rashid.
Resipi Chicken Chop Brown Sauce & Coleslaw Ala KFC
Bahan-bahan brown sauce:

1/2 biji bawang holland – saya pakai bawang besar je (potong dadu)
1 sudu besar lada hitam – tumbuk kasar
2 sudu besar tepung gandum – bancuh dgn air panas sikit
1/2 kiub pati ayam
1 sudu besar kicap manis
1 sudu besar sos tiram
1 sudu besar sos blackpepper
2 cawan air
1 sudu besar butter

(Ayam beli kat AEON yang memang dah siap potong untuk chicken chop, boleh terus guna)

Cara-cara buat brown sos:

Panaskan butter dan tumis bawang sampai naik bau wangi.
Masukkan lada hitam yg ditumbuk kasar tadi. Gaul rata.
Masukkan bancuhan tepung gandum. Kacau rata dengan whisk jangan smpai berketul. Masuk air 1 cawan.
Masukkan semua jenis sos dan kiub pati ayam. Masukkan lagi baki air tadi.
Kacau sampai pekat. Tak perlu tambah garam dan gula.

Bahan-bahan Coleslaw Ala KFC:

Kubis – hiris nipis
Carrot – sagat
Jus lemon – saya guna cuka je
Garam
Gula
Mayonis
Susu segar

Cara-cara buat Coleslaw Ala KFC:

Campur semua sayur dan bahan lain sedikit demi sedikit smpai dapat tekstur coleslaw yang digemari.

Selamat mencuba!

Kredit: Norhidayu Abdull Rashid
Baca juga: Rupanya Ini Rahsia Sotong Celup Tepung Jadi Lebih Rangup & Tak Hancur


Resipi Chicken Dumpling Soup ‘Homemade’ Yang Mudah Dibuat, Sedapnya!

 PENULIS
myResipi

 KATEGORI
Artikel

 POSTED ON
2020-09-15 04:26:56

Chicken Sup Dumpling sememangnya antara makanan masyarakat Cina yang sering menjadi kegemaran ramai. Malah, ia juga mudah didapati di restoran-restoran Melayu kerana rasanya yang sedap menepati citarasa semua orang. Apa kata kali ini korang cuba sendiri resepi yang dikongsikan oleh Wany Lifa . Cara penyediaannya pun sangat mudah dan menjimatkan! Jom cuba!

Kredit: Wany Lifa
Bahan-bahan:

300g isi ayam filet (dicincang)
Setengah batrang lobak merah (disagat)
4 ulas bawang putih (dicincang halus)
Daun sup & daun bawang (dipotong halus)
2 sudu serbuk lada sulah
3 sudu minyak bijan
2 sudu serbuk maggi cukup rasa
1 sudu kecil garam & gula
Dumpling pastry (instant)

Kredit: Wany Lifa

Cara-cara:

Campurkan kesemua bahan kecuali dumpling pastry ke dalam bekas dan gaulkan sehingga ianya sebati. Kemudian, perapkan seketika selama 10 minit.

Kredit: Wany Lifa

Selepas cukup diperap, Tarik satu per satu lapisan dumpling ini dan letakkan di atas pinggan leper. Kemudian, masukkan inti yang sudah siap tadi dalam sukatan satu sudu makan.

Kredit: Wany Lifa

Kelimkan mengikut kreativiti sendiri dan susunkan ke dalam pengukus.

Kredit: Wany Lifa

Selepas itu, kukuskan dumpling selama 10 minit atau sehingga masak. Apabila sudah siap dikukus, keluarkan dan boleh dimakan dengan sos kicap ataupun boleh digoreng.

Bahan-bahan sup dumpling:

6 ulas bawang putih (diketuk dan dicincang)
1 inci halia (diketuk dan dicincang)
1 sudu kecil minyak bijan
Sedikit serbuk lada sulah
Setengah kiub ayam maggi
Garam & gula

Cara-caranya:

Tumiskan bawang putih dan halia sehingga naik bau. Kemudian, letakkan 1 mangkuk air ke dalam periuk lalu masukkan bahan-bahan lain dan masak sehingga mendidih.

Masukkan dumpling yang sudah siap dikukus tadi ke dalam periuk dan biarkan seketika selama 2 ke 3 minit. Untuk menaikkan lagi aroma sup, tabur sedikit daun bawang.

Kredit: Wany Lifa

Untuk sos, gunakan sos Thai dan campurkan bersama sedikit daun ketumbar yang dicincang halus. Kemudian gaulkan sehingga sebati. Sangat sesua dimakan bersama sup dumpling

Siap! Sedap dimakan waktu petang bersama keluarga. Selamat mencuba!


Tak Perlu Keluar Duit Banyak, Boleh Buat Sendiri Chicken Floss Di Rumah

Chicken floss ni selalu jumpa bila dekat kedai roti. Sedap sangat kalau dijadikan topping untuk roti anda. Barang yang digunakan juga mudah didapati.
Dekat kedai kek, harga floss ini boleh menjangkau RM4o. Bila buat sendiri sangat puas hati sebab boleh dapat banyak dan kebersihannya pasti terjamin.
Resipi Chicken Floss Versi Jimat Dan Sedap
Bahan-bahan:

2 ketul isi dada ayam
5 tangkai cili kering
5 biji cili padi
10 biji bawang merah kecil
6 ulas bawang putih
2 batang serai
3 sudu besar gula
1/2 sudu serbuk ketumbar
1/2 sudu garam
1/2 sudu serbuk jintan
100 ml santan

Cara penyediaan:

Rebus isi ayam dan sejukkan.
Kemudian, carik-carik isi ayam tersebut.
Kisar semua bahan hingga lumat (kecuali isi ayam).
Masukkan semua sekali kedalam bread maker tetapkan pada menu serunding/bakar.
Dah siap!

Floss ni banyak kegunaannya. Jadi tunggu apa lagi, cepat-cepat buat chicken floss ni dekat rumah anda.
Kredit: Raja Azura
Baca juga:
Kuih Pulut Serunding Kelapa, Lembut, Berlemak Manis Dan Pedas


Resipi Chicken Mango Rasa Masam, Manis & Rangup. Pasti Menjilat Jari!

Kadang-kadang rasa bosan juga asyik masak lauk kuah santan ataupun masakan bersambal. Kali ni apa kata jom kita cuba masak masakan ala Thai seperti resipi Chicken Mango ini.
Dijamin satu keluarga makan berselera dan bertambah! Rasa masam, manis dan rangup bila dikunyah memang memikat hati.
Ikut saja resipi di bawah ini. Selamat mencuba!
Resipi Chicken Mango Masam, Manis & Rangup

Bahan-bahan ayam:

Isi ayam
Tepung goreng ayam serbaguna
Minyak untuk menggoreng
Lada hitam
Bawang putih
Telur

Cara-cara goreng ayam:

Perap isi ayam bersama lada hitam dan bawang putih. Perap selama 20 minit.
Pecahkan telur dalam isi ayam dan gaul rata.
Salutkan ayam ke dalam tepung serbaguna. Goreng sehingga kekuningan (deep fry).

Bahan-bahan sos:

Plum sos
Sos tomato
Sos thai
Gula
Cili api potong
Asam limau nipis (perah)

Cara-cara:

Campurkan semua bahan kecuali cili api dan didihkan atas api. Sukatan agak-agak sahaja.
Masukkan cili api. Kalau pekat tambahkan sedikit air panas.
Potong ayam yang digoreng tadi, tuangkan sos yang sudah siap dibuat.
Taburkan mangga muda parut, carrot/daun ketumbar dan sedikit bawang besar. Gaul rata. Siap!

Selamat mencuba!

Kredit: Nora Syikin Azmi


Resipi Chicken Salad, Menu Diet Yang Sedap Sampai Hari-Hari Nak Makan!

Resipi Chicken Salad ini sangat sesuai untuk anda yang mahu berdiet. Rasanya juga sangat sedap sampai hari-hari makan pun tidak akan terasa muak. Confirm kurus ni kalau makan hari-hari.
Cara membuatnya juga sangat mudah dan tidak rumit. Ikut sahaja resipi lengkap di bawah yang merupakan perkongsian oleh Nabihah Azhar. Semoga bermanfaat!
Resipi Chicken Salad Yang Sedap

1. Ambil isi ayam. Potong kecil2 ikut suka hati bentuk apa pun.
2. Perap ayam dengan Paprika, Black Pepper & Cajun.

3. Grill ayam. Kalau nak juicy grill sekejap je. Kalau nak garing sikit grill lama sikit. Ikut selera masing-masing.
4. Hidang ayam grill tadi atas salad.
5. Tabur cherry tomatoes.
6. Letak telur rebus. (cara rebus telur : biar air mendidih. rebus selama 10 minit)
7. Akhir sekali, dressing dengan Kewpie dressing.

Selamat mencuba!

Kredit: Nabihah Azhar
Baca juga: Jom Masak Spicy Spaghetti Carbonara Tomyam, Rasanya Memang Creamy & Tak Muak!


Resipi Cocktail Yogurt Masam Manis Berkuah Pekat & Lemak Berkrim, Anak Suka Sampai Ulang Makan

Seorang wanita di laman sosial Facebook berkongsikan resipi cocktail yogurt yang menjadi kegemaran anak-anaknya.
Sebelum ini biasa kita makan cocktail yang berkuah cair kan? Kalau ikut resipi ini, kuah dia pekat memang sedap sangat!
Jom lihat resipi di bawah hasil perkongsian oleh Anis Atokman.
CARA BUAT COCKTAIL YOGURT

 Bahan-bahan:

Serbuk jelly (saya guna yang amway 1 kotak, masak dan letak flavour strawberry)
2 tin cocktail buah (saya guna hosen)
2 bekas nata de coco (flavour ikut suka)
2-3 scoop Aiskrim vanilla
2 tin susu cair
1L yogurt asli
Susu pekat

Cara-cara:
1. Masak serbuk jelly ikut perasa kesukaan masing-masing, kemudian isi dalam bekas agak-agak 1/3. Biarkan sekejap sampai jelly membeku.

2. Tapis cocktail, asingkan kuah dan buah. (Jangan buang kuah)
3. Selepas jelly beku, boleh letak nata de coco. (tapis ambil isi saja), kemudian letak pula isi buah cocktail. Bila dah siap ketepikan dahulu.

4. Untuk buat kuah dia. Ambil baki air cocktail, masukkan susu cair, yogurt dan aiskrim. Kacau sebati. Kalau rasa pekat sangat, boleh campur air nata de coco sikit.
5. Kemudian masukkan susu pekat ikut kemanisan masing-masing (kepekatan kuah agak-agak, sebab nanti masuk peti dia akan makin pekat lagi)
6. Tak perlu masak dah kuah dia tapi kalau nak buat jual, untuk ketahanan boleh masak dulu susu cair, kemudin baru campur smua.
7. Kemudian boleh tuang dalam bekas yang telah diisi jelly, nata de coco dan buah cocktail. Masuk dalam peti sampai sejuk. Kemudian sedia untuk dimakan.

8. Anggaran boleh dapat 50 bekas size tu.

Kredit: Anis Atokman


Resipi Coklat Almond Cluster Guna 3 Bahan, Tak Perlu Bakar Dalam Oven

Bila tiba bulan Ramadan, ibu-ibu pasti sudah mula memikirkan biskut raya untuk dibuat kan? Jangan pening kepala, jom cuba resipi coklat almond cluster yang paling mudah ini.
Hanya perlu menggunakan 3 bahan, anda sudah boleh menghasilkan biskut raya yang sedap dan pasti digemari oleh seisi keluarga.
Jom lihat resipi lengkap dan cara membuatnya di bawah. Semoga bermanfaat!
Baca juga: Resipi Biskut Makmur Susu ‘Gebu’ Guna Sukatan Cawan, Sedap Cair Di Mulut!
RESIPI COKLAT ALMOND CLUSTER

Bahan-bahan:

500g almond strips
350g milk chocolate coin beryls
200g dark chocolate coin beryls

Cara-cara:
1. Sangai badam sehingga garing selama 15 minit. Kemudian, sejukkan.
2. Sambil tunggu kacang sejuk, cairkan coklat dengan menggunakan teknik double boil.

3. Bila coklat dah cair, angkat dan biarkan ia sedikit sejuk.
4. Seterusnya, campurkan badam ke dalam coklat tadi. Gaul rata.
5. Sudukan ke dalam papercup. Sejukkan di dalam peti selama 10 minit.

6. Simpan dalam bekas kedap udara. Selamat mencuba!
Kredit: Nor Azliza Mohamed


Resipi Coney Sausage Ala A&W, Isi Padat & Lagi Puas Makan!

Sedapnya Coney Sausage perkongsian saudari Zurina Zulkefli ni. Sekali pandang persis Coney Dog di A&W. Resipinya sangat mudah dan tidak renyah.
Boleh sangat buat secara homemade dan tentunya lebih jimat. Nak cuba? Jom lihat bahan-bahan serta cara pembuatannya.
Resipi Coney Sausages Ala A&W

Bahan-bahan:

Sosej
Roti hotdog
Bawang holland
Bahan untuk sos:

3 ulas bawang putih – cincang halus
1 biji bawang holland – cincang halus
1 batang lobak merah – cincang halus
1 palet daging kisar
2 sudu makan cili kering kisar
4 sudu makan sos tomato
2 sudu teh serbuk jintan putih
2 sudu teh serbuk kari pedas
2 sudu teh serbuk cili
1 sudu teh serbuk lada hitam
Garam
1 cawan air
Minyak masak
Cara-cara penyediaannya:
1. Panaskan minyak masak dan tumis bahan cincang halus serta daging. Gaul rata.
2. Kemudian masukkan cili kering kisar, sos tomato, serbuk jintan putih, serbuk kari pedas, serbuk cili, serbuk lada hitam, garam dan air. Rasa utama sos adalah jintan putih. Kacau semua bahan hingga masak.

3. Pastikan sos tidak terlalu cair dan tidak terlalu kering. Biarkan sos seketika.
4. Ambil bawang holland dan potong dadu kecil. Kemudian rendam di dalam air sejuk bersama secubit garam. Kemudian buang airnya.

5. Kukus sosej selama 5 minit. Kemudian kukus pula roti selama 1 minit.

6. Masukkan sosej ke dalam potongan roti. Tuang sos daging cincang dan tabur bawang holland dengan secukupnya.

7. Sedia untuk dinikmati.
Selamat mencuba!

Baca juga: Resepi Roti Sosej Gulung Ala Auntie Anne’s, Gebu & Lembut Weh!

Sumber: Zurina Zulkefli


Crab Stick Ini Viral Sungguh, Jom Cuba Buat Memang Sedap Sangat!

Crab stick selain enak dijadikan perencah dalam masakan, sebenarnya sedap dan cukup menyelerakan jika digoreng dengan salutan tepung istimewa yang cukup mudah disediakan.
Bagi anak-anak korang yang sukakan crab stick, boleh cuba buat style goreng tepung ini. Memang gemuk-gemuk isinya. Crunchy dekat luar, lembut di dalam. Umph!
Ini sebagaimana perkongsian resipi oleh Syahidan Hisham viral di page masakan di Facebook baru-baru ini.
Baca juga: Cucur Ketam Crispy, Sedap Makan Panas-Panas Cicah Sos. Guna Bahan Mudah Je!
Resipi ini boleh dijadikan menu sarapan pagi anak-anak. Bertukar selera mesti mereka suka!

RESIPI CRAB STICK

Bahan-bahan:

Crab stick
2 biji telur
1 mangkuk kecil tepung bestari
1 sdk garam
1 sdk serbuk lada hitam
Sedikit brokoli yang sudah dicincang
Oregano – optional

Cara memasak:
1. Sediakan telur kemudian gaulkan bersama dengan tepung rangup (bancuhan perlulah tidak terlalu pekat, tidak terlalu cair)
2. Masukkan sedikit garam dan lada sulah ke dalam bancuhan tepung tadi.
3. Siapa nak letak sayur, masukkan sikit brokoli yang dicincang.
4. Menyadur dan menggoreng, warna kuning rangup yang cantik, selesai.
5. Elok tabur oregano. Tambah wangian.

Sedia untuk dihidang! Amacam, senang je kan? Anak-anak mesti berselera makan sambil cicah sos cili.
Perkongsian resipi ini viral sehingga mendapat 2.8 likes, 799 komen serta 10k shares tau. Min pun terasa nak mencuba juga nanti.
Selamat mencuba juga semua.


Resipi Cream Puff Creamy Yang Sedap & Kurang Manis, Inti Rasa Macam Aiskrim Vanilla

Terasa nak buat pencuci mulut yang ringkas dan mudah? Anda boleh cuba buat Cream Puff Creamy yang sedap dan kurang manis ini.
Sesuai untuk anda yang tidak berapa menggemari makanan yang manis. Makan banyak pun takkan muak.
Yang lagi best, rasa inti dia sama macam aiskrim vanilla. Jom cuba buat menggunakan resipi di bawah.
RESIPI CREAM PUFF CREAMY

Bahan A:

250g air
100g butter
1 sb gula
Sedikit creamy vanilla

Bahan B:

125g tepung gandum

Bahan C:

3 biji telur gred A

Cara-cara:

Didihkan bahan A sampai menggelegak sehingga butter betul-betul cair.
Masukkan bahan B. Kacau laju-laju supaya tepung rata. Masak sampai seakan menjadi doh.
Masukkan dalam mangkuk. Kemudian masukkan bahan C satu persatu, kacau sebati.
Masukkan adunan ke dalam piping bag. Paipkan atas loyang, jarakkan sedikit puff jangan terlalu rapat. Spray dengan air untuk membantuk puff naik elok.
Bakar dalam oven pada suhu 200-220℃ selama 30 minit bergantung pada oven masing-masing.
Sejukkan dan paipkan inti.

RESIPI INTI CREAMY CUSTARD
Bahan A:

300g susu full krim
40g gula
30g tepung kastard
Creamy vanilla

Bahan B:

300g non dairy whipping cream

Cara-cara:

Masak bahan-bahan A sehingga pekat likat. Kacau sentiasa supaya tidak berketul.
Kemudian sejukkan sehingga betul-betul sejuk, boleh masukkan dalam chiller.
Dalam mangkuk lain, pukul bahan B sehingga kental. Kemudian masukkan bahan A, kacau sampai sebati.
Masukkan ke dalam piping bag, paipkan ke dalam puff tadi.
Selamat mencuba!

Kredit: Chinta Arabella
Baca juga: Tak Perlu Peram, Ini Dia Resipi Kek Gula Hangus ‘Confirm’ Jadi Guna Sukatan Cawan


Resipi Cream Puff Yang Sangat Lembut & Creamy, Buat Sendiri Puas Hati!

Jom cuba Resipi Cream Puff yang lembut dan creamy ini. Makan sejuk-sejuk lagi sedap, cair bila masuk dalam mulut.
Anak-anak pun confirm suka, sekejap saja dah habis makan. Sesuai untuk dihidang pada waktu petang. Selamat mencuba.
Resipi Cream Puff Yang Sangat Lembut & Creamy
Bahan kulit puff:

1 cawan air1
1/2 cawan butter
1 sb gula
1/4 sk garam
1 sk vanilla essence
1 cawan tepung gandum
3-4 biji telur

Cara-cara buat kulit puff:
1. Masukkan air dalam periuk. Letak butter, gula & garam. Kacau sampai gula larut. Kacau dengan api sederhana.
2. Letakkan vanilla essence. Tuang semua tepung gandum sekaligus.
3. Bila adunan dah sebati, akan jadi “doh”. Kalau yang guna periuk non-sticky, nampak texture doh tu tak melekat dekat periuk. Tutup api. Sejukkan kejap dalam 5-10 minit je.
4. Bila adunan dah sejuk, gunakan mixer, masukkan telur sebiji demi sbiji. Jangan letak sekaligus. Letak sebiji demi sebiji. Guna 3 biji telur atau bertadasarkan saiz telur tu.
5. Adunan akan jadi berkilat dan tak terlampau pekat/cair.

6. Masukkan adunan puff dalam piping bag. Sebelum tu pilih  bentuk nozzles yang sesuai. Buat bentuk yang disukai, bergantung nak buat besar atau saiz kecil.

7. Bakar pada suhu 160c 30-40 minit (bergantung pada oven masing-masing).

8. Nak tahu menjadi atau tidak, kulit puff akan jadi kosong pada bahagian dalam.

Bahan-bahan inti:

1 1/4 cawan fresh milk
2 biji kuning telur
3 sb tepung jagung
1 sb tepung gandum
1/4 cawan gula kastor (kalau nak manis, letak lebih sikit)
1/4 sk garam
1 sk vanilla essence
2 sb unsalted butter
1 cawan non-dairy whipping cream

Cara-cara:
1. Masukkan telur, tepung jagung, tepung gandum, gula kastor, garam dalam 1 bekas. Pukul sampai sebati adunan tu.
2. Panaskan fresh milk (letak dalam periuk laaa), tak perlu sampai menggelegak pun.
3. Tuang susu dalam bekas adunan telur sambil putar.
4. Kalau dah sebati, letak adunan tu dalam periuk, kacau dengan api sederhana. Masukkan vanilla essence, teruskan kacau.
5. Bila adunan dah pekat, tutup api. Masukkan dalam bekas, sejukkan 1-2 jam.
6. Agak-agak dah nak dekat 2 jam tu, bolehlah putar non dairy whipping cream. Putar dengan mixer sampai kembang & gebu.
7. Mix adunan telur & whipping cream, kaup sikit-sikit.  Masukkan filling ke dalam piping bag. Letak dalam peti.

8. Piping ke dalam kulit puff tadi.

Kredit: Nuralia Idayu
Baca juga: Resipi Kek Coklat Moist Yang Gebu, Kurang Manis & Tak Muak


Resipi Creamy Crab Croquette Kegemaran Anak-Anak, Senang Je Nak Buat!

Bila hanya duduk rumah, anak-anak asyik minta makanan. Makanan bergoreng seperti kentang goreng, nugget sentiasa menjadi pilihan. Kalau mahukan kelainan, ibu-ibu boleh cuba buat Creamy Crab Croquette ni.
Mudah saja nak buat. Bahan yang digunakan juga selalunya ada di dapur. Yang penting jimat duit poket tak perlu asyik beli makanan frozen di pasaraya. Kalau ada yang mahu cuba buat, lihat saja resipi perkongsian oleh Khyra Amanda di bawah. Selamat mencuba!
Baca juga: Isi Ayam Banyak? Jom Buat Sosej Homemade, Lebih Sihat Tanpa Bahan Pengawet!
Cara Buat Creamy Crab Croquette Kegemaran Anak-Anak
Bahan-bahan:

Isi ketam
Bawang merah
Daun bawang
Butter
Tepung gandum
Susu full cream
Telur
Serbuk roti

Cara-cara:
1. Mula-mula, rebuskan isi ketam sekejap. Masukkan dalam mangkuk, letak bawang merah yang dipotong dadu dan hirisan daun bawang. Ketepikan seketika.

2. Cairkan separuh butter sampai cair.

3. Masukkan tepung gandum dalam 3 hingga 4 sudu. Kacau sehingga pekat.

4. Masukkan pula sedikit susu full cream. Kacau sehingga pekat.

5. Masukkan isi ketam tadi dan gaul rata.

6. Untuk bahan terakhir, sediakan telur dan serbuk roti.

7. Bentukkan isi ketam biar bulat.

8. Kemudian celupkan dalam telur dan celupkan pula dalam serbuk roti. Ulang sebanyak 2 kali celupan supaya bebola lebih padat dan tidak pecah.

9. Sejukkan dalam peti bahagian atas dalam 1 hingga 2 jam supaya tidak hancur bila digoreng.
10. Panaskan minyak sehingga betul-betul panas. Kemudian baru gorengkan bebola tadi sehingga garing dan berwarna keemasan. Angkat dan hidangkan.

Selamat mencuba!

Kredit: Khyra Amanda


Resipi Creamy Tomyam Spaghetti, Sangat Lazat & Memang Lain Dari Lain

Bosan juga asyik makan spaghetti carbonara dan bolognese saja kan? Jom cuba Resipi Creamy Tomyam Spaghetti ini pula.
Jarang dibuat orang tapi rasa memang sedap dan tak muak, memang lain dari lain. Bolehlah cuba masak nanti ya. Selamat mencuba!
Baca juga: Resipi Chicken Chop Brown Sauce, Siap Dengan Coleslaw Ala KFC

Resipi Creamy Tomyam Spaghetti

Bahan-bahan:

1 paket spaghetti (500g)
Olive oil
6 ulas bawang putih
1/2 biji bawang holland
3 biji cili padi hijau
1 batang serai diketuk
15-20 ekor serai
3-4 sudu besar pes tomyam (brand thai)
6-8 helai daun limau purut (buang batang tengah)
1 biji tomato (potong dadu)
400ml whipping cream
1 liter air
1 sudu teh garam
2 sudu teh serbuk ayam @ chicken stok
Daun ketumbar – hiris halus

Cara-cara:

Rebus spaghetti sehingga lembut seperti pada arahan di belakang paket. Bila dah lembut, angkat dan toskan. Ketepikan dahulu.
Panaskan olive oil dalam kuali, masukkan serai, bawang putih, bawang holland dan cili padi yang telah dicincang. Tumis sehingga kekuningan.
Kemudian masukkan pes tomyam, udang dan daun limau purut. Kacau rata sehingga udang separuh masak dan baru masukkan tomato.
Masukkan air dan whipping cream, diikuti dengan garam dan serbuk ayam.
Tunggu sehingga mendidih dan rasa terlebih dahulu mengikut citarasa masing-masing.
Kemudian masukkan spaghetti dan kacau sebati. Akhir sekali masukkan daun ketumbar dan siap untuk dihidang.

Selamat mencuba!

Tips: Kalau nak berkuah, lepas masak terus dihidangkan. Bila dah suam, kuah akan meresap ke dalam spaghetti. Hidangan ini untuk 6 hingga 8 orang makan.
Kredit: Nurha Muhammad


Nasi Putih Tak Habis? Jom Buat Cucur Nasi Jejari Ketam Untuk Sahur Nanti

Kalau ada nasi lebih yang tak habis waktu berbuka, anda boleh cuba buat cucur nasi jejari ketam menggunakan nasi putih itu untuk sahur nanti.
Nak buat untuk makan waktu ‘moreh’ selepas solat tarawih pun boleh. Cara penyediaannya juga sangat mudah, sedap serta mengenyangkan.
Baca juga: Resipi Cucur Jagung, Buat Untuk Anak Memang Habis Licin Dimakan
Resipi Cucur Nasi Jejari Ketam
Bahan-bahan:

2 cawan nasi
2 cawan air
2 ½ cawan kecil tepung gandum
15 batang crabsticks dipotong kecil
Daun kucai secukupnya dihiris halus
Sedikit garam
Serbuk cukup rasa
Minyak untuk mengoreng

Cara-cara:
1. Kisar nasi bersama air sehingga lumat dan sebati.

2. Ambil satu bekas, masukkan tepung gandum, bahan kisar dan bahan-bahan lain iaitu crabstick, daun kucai, garam dan serbuk cukup rasa. Kacau sebati kesemuanya. Pastikan adunan tidak terlalu cair dan tidak terlalu pekat.

3. Panaskan minyak. Sudukan adunan cucur jagung tadi, goreng dalam minyak yang sudah dipanaskan tadi. Jika suka cucur yang kecil, sudukan sedikit saja. Jika suka cucur yang besar, sudukan banyak sedikit.

4. Goreng sehingga cucur masak dan bertukar keperangan.

5. Angkat dan toskan minyaknya. Sedia untuk dihidangkan, sedapnya!

Kredit resipi dan gambar: Aisyah Humaira
Baca juga: Ibu Kongsi Resipi Snek Cucur Ikan Bilis Kesukaan Anak, Sedap Rasa Macam Kerepek Bawang!


Resipi Daging Bakar Danok, Bakar Guna Air Fryer Tapi Tetap Lembut & Juicy

Ada banyak stok daging tapi tak tahu nak masak apa? Apa kata jom cuba resipi daging bakar danok yang mudah dan sedap ini.
Hanya bakar menggunakan air fryer, tapi hasilnya daging menjadi sangat juicy dan lembut.
Ibu-ibu boleh cuba masak nanti untuk masak tengahari. Bahan-bahan yang digunakan juga sangat mudah dan tidak rumit. Selamat mencuba!
Resipi Daging Bakar Danok
Bahan-bahan:

Daging
1 sb sos ikan
1 sb sos tiram
1 sk gula perang
1 sb madu
1 sk lada hitam kasar
1 sk minyak

Cara-cara:
1. Satukan semua bahan bersama daging dan perap selama 1 jam atau lebih.

2. Selepas itu boleh dibakar dalam air fryer pada suhu 170°C selama 30 minit atau dibakar atas kuali menggunakan api sederhana sehingga masak.

Bahan sos:

Bawang putih (tumbuk)
2 sb sos ikan
Sebiji limau nipis
1 sk palm sugar @ gula perang
Serbuk cili 1 sb (chili flakes)
1 sb beras SANGAI – ditumbuk halus
Sebiji bawang merah – hiris halus
Daun ketumbar – hiris
Air sikit

Caranya:
1. Goreng beras tanpa minyak (sangai) jangan sampai hangit. Tumbuk halus.
2. Campurkam bahan-bahan dalam mangkuk dan sebatikan. Rasa mengikut citarasa masing-masing.

Kredit: Rozaida Rodzi
Baca juga: Petua Paling Mudah Nak Lembutkan Daging, Hanya Perlu Letak ‘Satu Bahan’ Ini


Resipi Daging Berlado Style Kedai Nasi Padang, Memang Bikin Terliur!

Siapa yang pernah makan daging berlado ini pasti tahu nikmat kelazatannya apabila disuap ke mulut.
Jika ke kedai masakan Padang, Indonesia pasti wajib ambil menu ini. Rugi kalau tak cuba.
Sekarang dah tak perlu susah-susah cari kedai masakan Indonesia, boleh cuba buat sendiri saja menggunakan resipi perkongsian oleh Ilya Sazuani di bawah.
Baca juga: Petua Paling Mudah Nak Lembutkan Daging, Hanya Perlu Letak ‘Satu Bahan’ Ini
CARA MASAK DAGING BERLADO ALA PADANG
Bahan-bahan:

Bawang kecil 6 biji*
Bawang putih 2 ulas*
3 biji cili besar merah*
Cili kecil merah*
Cili kecil hijau (sikit sahaja)*
Tomato*
Buah keras 2 biji*
Belacan*
Serai sebatang
Daun salam 2 helai (daun ni boleh tambah wangi masakan)
Gula
Garam
Kicap ABC

Cara-cara:
1. Hiris nipis daging. Perap dengan kicap ABC seketika. Bila dah siap perap, goreng manja jangan lama-lama. Angkat dan ketepikan.
2. Goreng bahan bertanda (*) sehingga layu. Kemudian tumbuk kasar.
3. Selepas itu, tumis sera, bahan tumbuk dan daun salam ke Dalam minyak yang sama sehingga sedikit kering.
4. Masukkan daging, masak sehingga semuanya sebati. Perasakan dengan garam dan gula mengikut selera masing-masing. Selamat mencuba!

Kredit: Ilya Sazuani Redzuan Ahmad
Baca juga: Petua Defrost Daging Dengan Cepat, Sepantas 5 Minit Lauk Dah Lembut!


Resipi Daging Black Pepper Yang ‘Juicy’, Lembut & Ringkas

Jom cuba resepi daging black pepper yang mudah dan sedap ini. Yang penting, daging tidak keras sebaliknya berjus dan lembut elok!
Kalau nak tahu cara-cara memasaknya, ikut saja langkah demi langkah resipi di bawah. Makan dengan nasi panas, nikmatnya memang lain macam!
Baca juga: Rahsia Masak Daging Goreng Kunyit, Tetap Lembut & Berjus Walaupun Bukan Batang Pinang!
RESEPI DAGING BLACK PEPPER
Bahan-bahan:

Daging
Sos black pepper
Serbuk lada hitam
Bawang holland/bawang besar merah
Halia
Cili padi
Cili hidup
Kicap lemak/kicap manis

Cara-cara:
1. Perapkan ayam dengan sos black pepper dan serbuk lada hitam. Perap selama 15 minit.

2. Sambil tunggu daging tadi siap diperap, hiriskan bawang, halia, cili padi dan cili hidup.

3. Panaskan kuali, goreng daging dalam sedikit minyak dalam 3 minit. Balik-balikkan daging supaya rata.

4. Kemudian, tuangkan air sehingga daging tenggelam. Biarkan sehingga air kering, tujuannya supaya daging menjadi empuk.

5. Bila air dah kering, minyak tadi akan keluar semula.

6. Tuangkan kicap secukupnya. Gaul sebati.

7. Kemudian perasakan dengan garam dan ajinomoto.

8. Masukkan bahan hiris tadi, gaul sebati. Sedia untuk dihidangkan, selamat mencuba!

Kredit: John Ulao Keejin
Baca juga: Resipi Sup Daging Thai ‘Padu’, Masak Tanpa Guna Minyak & Tanpa Tumis


Resipi Daging Dendeng Mudah & Sedap, Sukatan Untuk 1Kg Daging

Resepi daging dendeng ini sangat mudah dan sedap untuk dicuba. Kalau teringin nak makan, bolehlah masak nanti untuk hidangan makan tengahari.
Kalau nak makan puas-puas, boleh guna 1 kg daging terus. Lebihannya boleh disimpan buat stok dalam peti sejuk beku ataupun boleh berbagi rezeki dengan jiran-jiran untuk sama-sama merasa.
Baca juga: Gulai Daging Tetel Dengan Nangka Muda, Suami Makan Tak Pandang Kiri Kanan!
Resepi Daging Dendeng Mudah & Sedap
Bahan-bahan:

3 biji bawang putih*
4 biji bawang merah (boleh lebihkan)*
1 inci halia*
1/2 inci lengkuas*
3 tangkai serai*
3 senduk besar lada kisar
1/2 mangkuk kicap (untuk diperap bersama daging)
2 senduk kicap (kicap kipas udang warna merah, lebih manis)
1 mangkuk daging (siap dihiris)
Minyak masak secukupnya

Cara-cara:
1. Daging diperap dengan 1/2 mangkuk kicap. Tutup mangkuk dan ketepikan.

2. Tumbuk atau kisar bahan bertanda (*). Tumiskan bahan kisar sehingga naik bau, kemudian masukkan lada kisar.
3. Bila lada sudah sedikit garing, masukkan pula daging yang diperap beserta kicap.
4. Biarkan daging dengan api kecil atau sederhana, sentiasa kacau agar sekata dan tidak hangus di bahagian bawah.
5. Jika kurang rasa, tambahkan kicap sahaja tanpa perisa yang lain.
6. Bila kuah sudah menjadi kering, daging dendeng siap untuk dihidang. Selamat mencuba!

Kredit: Putri Bungsu
Baca juga: Petua Paling Mudah Nak Lembutkan Daging, Hanya Perlu Letak ‘Satu Bahan’ Ini


Resipi Daging Goreng Thai. Memang Sedap Sampai Kecur Lidah!

 PENULIS
myResipi

 KATEGORI
Artikel

 POSTED ON
2020-08-03 09:58:13

Sambutan raya haji dah lepas, tapi stok daging masih banyak lagi. Masak sup tulang dah buat, rendang tok pun dah buat. Nak buat masa apa lagi ni? Haa, apa kata kita cuba buat masakan daging goreng ala thai ni. Rasa dia umpama makan di restoran di Thailand. Fuhh, sedapnya! Oleh itu, jom kita ikuti resipi yan dikongsikan oleh Fatt Dina menerusi laman Facebooknya.

Kredit: Fatt Dina

Bahan-bahan:

Daging (800g)
5 sudu biji ketumbar (dikisar atau ditumbuk)
4 ulas bawang putih (ditumbuk atau dihiris halus)
1 sudu besar lada hitam (dikisar atau ditumbuk)
2 sudu besar sos tiram
Garam secukup rasa
Butter atau majerin (untuk ditumis)

Bahan-bahan untuk sos:

Serbuk cili thai
Gula kabung atau somtam (jika tiada, boleh gunakan 2 sudu gula putih)
2 sudu beras (digoreng atau disangai kemudian dikisar halus)
2 sudu perahan air limau nipis
3 sudu air asam Jawa
Sos ikan
3 ulas bawang kecil merah (dihiris nipis)
Daun ketumbar dan daun bawang

Cara-cara:

Gaul daging dengan semua bahan kecuali butter dan bawang putih. Perapkan selama 30 minit ke 2 jam.

 Kredit: CDKitchen

Untuk penyediaan sos, campurkan semua bahan-bahan sos dan kacau sehingga sebati.

 Kredit: Fatt Dina

Perasakan dengan garam secukupnya.

 Kredit: New York Post

Selepas daging diperap secukupnya, goreng daging sehingga masak.

 Kredit: Cook The Story

Kemudian, gaulkan daging yang telah dimasak tadi ke dalam sos.

 Kredit: Fatt Dina

Siap! Sedia untuk dimakan. Selamat mencuba!

Kredit: Fatt Dina


Resipi Daging Kicap Manis Pedas Yang Menyelerakan, Ikut Cara Ini Supaya Daging Lembut

Resepi daging kicap adalah salah satu menu yang simple tapi sangat sedap dan membangkitkan selera.
Masakan daging ini juga sesuai untuk seisi keluarga bukan saja orang dewasa, malah rasa manis kicapnya juga pasti akan disukai oleh kanak-kanak.
Mari kita ikuti resepi daging masak kicap simple yang telah dikongsikan oleh Che Wanie di bawah. Selamat mencuba!
Baca juga: Rahsia Masak Daging Goreng Kunyit, Tetap Lembut & Berjus Walaupun Bukan Batang Pinang!
RESEPI DAGING KICAP MANIS PEDAS
Bahan-bahan:

Minyak masak
Bawang merah*
Bawang putih*
Halia*
Sos tiram
Kicap manis pedas Mahsuri
Sos cili
Daging
Cili benggala (bahan hiasan)
Tomato (bahan hiasan)
Garam
Secukup rasa

Cara-cara:

Rebus daging sehingga lembut.
Tumbuk atau mayang bahan bertanda (*).
Kemudian panaskan minyak dan tumis bahan tumbuk/mayang tadi.
Bila dah naik bau dan bahan garing, masukkan sos tiram, kicap manis pedas mahsuri, sos cili dan juga daging bersama air lebihan lebusan tadi.
Kacau sebati sekejap.
Masukkan bahan-bahan hiasan jika suka.
Perasakan dengan garam dan secukup rasa, kacau sebati dan siap!

Selamat mencuba!

Kredit resipi dan gambar: Che Wanie
Baca juga: Cara Buat Ayam Masak Rose, Resipi Dari Tukang Masak Sendiri. Pasti Sedap & Menjadi!
Baca juga: Resipi Sup Daging Ori Thai. Kena Letak Satu Bahan Ini Baru Rasa Lagi ‘Kick’


Resipi Daging Masak Cili, Satu Lauk Ni Dah Cukup Makan Dengan Nasi Panas

Tiada idea nak masak apa menggunakan daging? Jom kita sama-sama cuba masak daging masak cili yang sedap ini.
Boleh simpan resipi untuk bulan puasa nanti, confirm berselera kalau makan waktu sahur. Satu lauk ini pun dah cukup untuk makan dengan nasi panas.
Nak cuba? Ikut saja resipi lengkap di bawah ini ya! Selamat mencuba.
CARA BUAT DAGING MASAK CILI
Bahan-bahan:

Daging
Kunyit
Garam
Bawang besar
Bawang putih
Cili padi
Halia
Sos cili
Kicap pekat
Sos tiram
Kacang panjang
Gula

Cara-cara:
1. Gaulkan daging dengan garam dan kunyit.

2. Gorengkan dalam minyak panas.

3. Masak dalam 80% sahaja.

4. Kisar bawang besar, bawang putih dan cili padi.

5. Tumis bahan kisar dalam minyak bekas goreng daging tadi. Masukkan juga hirisan halia.

6. Bila dah pecah minyak, masukkan sos cili, kicap pekat dan sos tiram. Kacau rata.

7. Masukkan daging tadi.

8. Masukkan juga kacang panjang dan bawang. Perasakan dengan garam dan gula secukupnya.

9. Gaul rata dan siap!

Kredit: Siti Mariam Zainon


Resipi Daging Masak Hitam Kenduri Style, Rasa Memang Padu & Lazat

Tiada idea nak masak apa menggunakan daging? Apa kata jom cuba resipi daging masak hitam kenduri style yang sedap dan menyelerakan ini.
Resipi ini merupakan hasil perkongsikan oleh Puan Ameera yang lengkap dengan langkah demi langkah untuk diikuti. Jom cuba!
Resipi Daging Masak Hitam Ala Kenduri
Bahan-bahan:

1 kg daging (bahagian betis/bahagian batang pitang)
Cili kering 20 tangkai
Kicap manis
Kicap pekat
Cuka makan 1 senduk
3 sekawan
Sos tiram 1 sudu makan
Gula

Bahan utama:

Bawang besar 2 biji
Bawang putih 4 ulas
Serai 2 batang
Lada hitam 1 sudu kecil
Buah keras 1 biji
Kismis 1 sudu makan

Cara-cara:
1. Rebus cili kering dan kisar. Masukkan semua ke dalam mangkuk dan salutkan bersama daging.

2. Tuangkan kicap manis cap udang. Tuang sampai tukar warna menjadi gelap.

3. Tambah juga kicap pekat. Bagi cantik lagi warna gelap tu.

4. Masukkan cuka makan 1 senduk. Dah semua masukkan gaul rata biar perap selama 1 jam ye. Letak luar je. Gaul pakai sudu supaya tangan tidak menajdi panas.

5. Kisar semua bahan utama.

6. Panaskan minyak, Masukkan 3 sekawan ini.

7. Masukkan bahan kisar tadi. Masak sehingga pecah minyak.

8. Bila dah pecah minyak, masukkan daging yang diperap 1 jam tadi.

9. Masak sehingga empuk menggunakan api dalam keadaan sederhana supaya daging masak dengan baik.  Jangan tambah air.

10. Bila dah nampak kering sedikit, masukkan sos tiram 1 sudu makan. Gaul lagi sampai betul betul kering. Perlahan api.

11. Masukkan 1 sudu makan gula. Gaul rata.

Dah siap! Selamat mencuba.

Kredit: Ameera
Baca juga: Tips Goreng Ikan Keli Supaya Tak Meletup, Tak Hancur & Lurus Elok


Rebus Dulu Baru Sedap, Ini Resipi Daging Masak Merah Sebijik Macam Kedai Thai

Setiap kali menjamu selera di kedai masakan Thai, wajib memesan menu daging masak merah ini bersama hidangan lain seperti tomyam dan telur dadar.
Rupanya boleh cuba buat sendiri di rumah kalau malas nak keluar. Ada tips untuk membuatkan daging menjadi lebih lembut!
Nak tahu macam mana caranya? Jom lihat resipi perkongsian oleh Aisyah Humaira di bawah. Rasanya juga sebiji macam makan di kedai Thai. Wajib cuba!
Resipi Daging Masak Merah
Bahan utama & cara lembutkan daging:

Ambil daging secukupnya, cuci bersih dan rebus hingga empuk bersama sos bawang atau boleh juga guna pewarna merah. (rebus 30-35 minit menggunakan api kecil) kalau air kering, tambah lagi.
Bila daging dah empuk, sejukkan dan hiris nipis-nipis.

Bahan-bahan:

2 ulas bawang putih dicincang
1 biji bawang besar dihiris tebal
4 sudu besar cili boh 4 sudu besar sos cili
2 sudu besar sos tomato
3 sudu besar sos tiram
1 sudu besar sos merah bawang (jika tiada boleh guna beberapa titik pewarna merah)
1 sudu besar penuh tepung jagung dibancuh dengan sedikit air
Garam, gula, secukup rasa dan serbuk perasa jika perlu
Tambahan: apa-apa sayur kegemaran

Cara-cara:
1. Panaskan minyak dan tumis bawang putih masukkan daging yang sudah direbus tadi.

2. Bila hampir garing, masukkan bawang besar dan semua jenis sos dan bahan berbaki satu persatu kecuali air tepung jagung dan sayur.

3. Setelah mendidih, masukkan air tepung jagung, sayur dan air mengikut banyak kuah yang diingini kacau sebati. Siap!

Selamat mencuba!

Kredit: Aisyah Humaira


Nikmatnya Dapat Pekena Daging Rebus Air Asam, Confirm Tambah Nasi Berpinggan!

Resipi daging rebus air asam ini sebenarnya cukup mudah. Bahan-bahan yang digunakan juga sangat ringkas tapi rasa dia memang power.
Cara penyediaannya juga boleh dikatakan senang. Hanya perlu merebus daging sehingga lembut, kemudian dihiris nipis dan dimasukkan ke dalam air asam.
Menu ini juga sesuai untuk mereka yang sedang ‘diet’ kerana resipi ini tidak menggunakan sebarang minyak untuk menumis.
Jika anda nak tahu resipi lengkap, jom lihat resipi yang dikongsikan oleh Saudari Farhana Ismail di bawah. Selamat mencuba!
Baca juga: Resipi Air Asam Paling Sedap, Cicah Ikan Bakar Memang Terangkat!
Resipi Daging Rebus Air Asam
Bahan-bahan:

Daging

Bahan-bahan kisar:

Sedikit cili besar
Sebiji tomato
6 tangkai cili padi
Air asam
Sedikit belacan
Garam
Gula

Bahan bahan potong:

Tomato
Cili padi
Cili besar
Bawang besar

Cara-cara:
1. Rebus daging sehingga lembut. Kemudian hiris nipis.
2. Kisar bahan-bahan kisar secara kasar, jangan sampai terlalu hancur sangat.
3. Tuangkan bahan yang sudah dikisar tadi ke dalam mangkuk. Masukkan juga tomato, cili padi, cili besar dan bawang besar yang sudah dipotong. Gaul sebati.
4. Akhir sekali, masukkan daging yang sudah direbus dan dihiris nipis tadi. Selamat mencuba!

Kredit resipi & gambar: Farhana Ismail
Baca juga: Resipi Ikan Rebus Air Asam Dengan Bendi Rebus, Sedap Tak Terkata!


Daging Togeh Versi Angah Raja Lawak Menggunakan Pea Sprout

Resipi daging togeh ni muncul dekat instagram Angah Raja Lawak haritu. Tak pernah makan sayur pea sprout ni, biasa makan tauge je.
Unik juga pea sprout ni. Rasa dia sedap sangat. Korang kena try lagi-lagi makan dengan nasi panas.
Baca juga:
Cara Buat Daging Masak Rempah Wangi Beraroma, Rugi Tak Cuba
Resipi Daging Togeh
Bahan-bahan:

Daging
Pea sprout
Serbuk lada sulah
Serbuk lada hitam
Kicap/soy sauce
Sos tiram
Halia
Bawang putih
Lada benggala/cili besar

Cara-cara:

Perap daging dengan serbuk lada sulah, tepung jagung, sos tiram.
Goreng daging, angkat letak tepi dulu sat.
Tumis halia, bawang putih, cili/lada benggala.
Bahan 3 dah layu, masukkan daging, pea sprout, serbuk lada hitam, kicap dan sos tiram.
Dah siap boleh dihidangkan.

Lauk ni sangat sedap makan dengan nasi panas. Jadi tunggu apa lagi. Selamat mencuba!
Kredit: Fatin Nasuha, Angah_lawaking


Resipi DIY Stok Rempah Sup, Jimat Masa, Mudah & Tahan Lama

Min tahu mesti ramai peminat menu yang ada sup ini kan? Nak pula kalau nak ‘prepare’ mi atau bihun yang dicelur ataupun makan bersama nasi.
Kebanyakan wanita yang bekerja atau suri rumah ingin jimatkan masa ketika memasak.
Jadi, kekangan masa untuk memasak kadangkala menjadikan hidangan ini bukan menu utama pilihan kerana consume banyak masa untuk mereneh.
Baca juga: Rahsia Sup Tulang Lagi Sedap, Kena Tumis Batang Saderi & Lobak Merah Yang Dikisar
Jadi, min akan kongsikan cara buat stok rempah sup dan tahan lama supaya korang dapat jimatkan masa untuk memasak pelbagai menu.
DIY Stok Rempah Sup

Bahan-bahan:
1 biji bawang besar – dipotong kecil
3 ulas bawang putih – dipotong kecil
2 inci halia – dipotong kecil
3 kuntum bunga lawang
3 biji buah pelaga
1 batang kulit kayu manis
1 sudu teh lada hitam
1 sudu teh bunga cengkih
2 sudu besar jintan manis
2 sudu besar jintan putih
Cara-cara penyediaannya:
1. Mula-mula masukkan semua bahan ke dalam penapis teh dan basuh. Kulit kayu manis pula perlu diketuk terlebuh dahulu untuk memudahkan korang mengisar.
2. Kemudian, masukkan semua bahan dalam blender, tambahkan air dan kisar sehingga halus. Jika suka, boleh letakkan sedikit minyak.
3. Tuang bahan yang telah dikisar ke dalam bekas bertutup dan simpan ke dalam peti sejuk. Boleh juga masukkan ke dalam bekas kiub ais untuk dijadikan pes berbentuk kiub.
4. Untuk menggunakan masukkan rempah sup yang telah DIY tadi dalam anggap 1 atau 2 sudu besar ke dalam sup secukup rasa.

Semoga bermanfaat dan selamat mencuba!

Kredit resipi: Mas Lieyana


Donat Ball Comel Hanya Menggunakan 2 bahan Dan Tanpa Menggunakan Yis

Anak-anak anda suka makan donat ball? Musim cuti sekolah ni jom isi masa lapang anak-anak anda dengan aktiviti yang bermanfaat. Kalau sebelum ni mereka sering bermain gajet jadi tukarkan aktiviti itu dengan membuat donut ball bersama-sama.
Paling penting menu ni mesti jadi kegemaran anak-anak kerana ada hiasan yang comel-comel dekat atas tu. Resipi yang dikongsi oleh T-hah T-hah ni sangat mudah, cepat & sedap.

Resipi Donat Ball Dengan 2 Bahan
Bahan-bahan:

1 1/2 cawan tepung naik sendiri Bluekey
330gm yogurt biasa (110gm x 3 bekas)

Untuk hiasan donut:

Gula Kastor
Manik warna (optional)
200gm Beryls Dark Chocolate Compound Coin*
1 sudu besar butter*

Bahan-bahan bertanda * perlu dicairkan di atas api.
Cara-cara:

Satukan tepung & yogurt. Kacau hingga sebati. Tidak perlu perap & tunggu kembang. Masukkan adunan terus ke dalam piping bag. Gunting hujungnya sebesar duit syiling 50 sen.
Panaskan minyak. Picit adunan ke dalam minyak panas & gunting sebesar syiling 50 sen. Goreng hingga kekuningan dengan api sederhana. Angkat & toskan. Biarkan suam.
Gaul separuh donat dengan gula kastor. Separuh lagi salut dengan coklat & tabur manik warna.
Siap dan sedia untuk dihidang.

Baca juga:

Cara Buat Kek Coklat Moist Leleh Tanpa Ovallete, Masih Lembut dan Gebu!
Resipi Puding Coklat Paling Senang, Kena ‘Lorek’ Dengan Garfu Baru Lapisan Tak Bergerak


Resipi Donut 1 Cawan Tepung, Ngam Makan Untuk 2 Orang

Dah lama cari resipi donut 1 cawan tepung? Meh follow resipi ini.
Bila teringin nak makan donut, malas pula nak keluar beli. Kalau buat sendiri, risau terbuat banyak sangat nanti tak habis makan.
Haa apa susah, ikut saja cara buat donut perkongsian dari Khairunnisa Mohammad ini. Sesuai untuk 2 orang makan.
Baca juga: Cara Buat Donut Susu Tanpa Telur ‘Viral’, Tapi Tetap Lembut & Gebu
Cara Buat Donut 1 Cawan Tepung
Bahan-bahan:

1 cawan tepung gandum (saya pakai cawan metrik)
1 biji telur
1 sudu kecil yis (sudu KFC)
½ sudu kecil baking powder
1 sudu besar gula
¼ cawan air suam
½ sudu besar marjerin

Cara-cara:
1. Campur semua bahan kecuali marjerin. Gaul dan uli sekejap.
2. Kemudian baru masukkan marjerin. Kalau doh melekit, tambah dalam 2 sudu besar tepung. Sambung uli sampai doh licin.
3. Perap selama 1 jam.
4. Selepas dah siap perap, bahagikan kepada 8/10 bahagian kecil. Bentukkan bulat dan penyekkan. Buat lubang di tengah.

5. Perap lagi 30 minit. Kemudian sedia untuk digoreng.

6. Bila dah siap goreng, boleh salut dengan gula atau susu.

Kredit: Khairunnisa Mohammad


Resipi Donut Gebu Hanya Guna 5 Bahan, Tak Perlu Rehatkan Doh!

Jom cuba resipi donut gebu kegemaran ramai ini. Sesuai dibuat pada hujung minggu bersama anak-anak untuk mengisi masa lapang. Bila dah siap buat, boleh makan puas-puas.
Cara membuatnya sangat mudah dan senang kerana hanya perlu menggunakan 5 bahan. Yang paling penting, menjimatkan masa sebab tak perlu rehatkan doh. Bila dah siap uli, boleh terus goreng tak perlu tunggu lama.
Jom lihat cara-cara membuat donut gebu yang merupakan perkongsian oleh Noorazline Ridda di bawah. Semoga bermanfaat!
Resipi Donut Gebu Guna 5 Bahan
Bahan A:

2 sudu besar yis
2 sudu besar susu pekat
3/4 cawan air suam
1 sudu teh garam

Campurkan semua bahan dan biarkan campuran yis kembang.

Bahan B:

Marjerin 2 sudu
Tepung gandum 2 cawan

Gaulkan bahan B menggunakan tangan sahaja.

Cara-cara:
1. Campurkan bahan A dan bahan B. Masukkan campuran air sedikit demi sedikit supaya tidak terlebih air.
2. Uli menggunakan tangan sehingga tiada adunan melekat pada tangan.
3. Bulat-bulatkan doh menjadi lebih kecil.
4. Buat buat kecil di tengah-tengah menggunakan jari sahaja.

5. Bila dah siap, dah boleh terus goreng.

6. Boleh salut dengan gula atau coklat mengikut selera masing-masing. Selamat mencuba!

Kredit: Noorazline Ridda
Baca juga: Jom Buat Kerepek Kentang Homemade Yang Nipis, Rangup & Tak Hangit!


Resipi Donut Red Velvet ‘Viral’ Yang Gebu & Lembut, Satu Adunan Dapat 12 Biji

Baru-baru ini, donut susu telah menjadi trend namun lain pula dengan sekarang apabila Donut Red Velvet pula mula dicuba oleh orang ramai.

Diberi nama ‘red velvet’ kerana warnanya yang merah seperti kek red velvet kegemaran ramai.

Ada yang berminat nak cuba buat donut versi red velvet ini? Jom lihat resipi perkongsian dari Siti Hadirah di bawah.
Donut Red Velvet ‘Viral’

Bahan-bahan:

11g yis
2 sdb gula
180 ml air suam

* Campur 3 bahan di atas, biarkan kembang dan berbuih.

2 ½ cawan tepung high protien/tepung gandum*
1 biji telur*
3 sdb susu tepung*
1 sdb pelembut roti*
2 sdb marjerin*
1 sdb susu pekat (optional)*
Secubit garam*
Red velvet emulco*

Cara Penyediaan:
1. Masukkan bahan bertanda (*). Untuk tepung, guna 2 cawan terlebih dahulu. Selebihnya, ketepikan. Gaul semuanya sehingga menjadi serbuk roti.
2. Kemudian tuang air campuran yis tadi sedikit demi sedikit ke dalam tepung.
3. Uli sehingga menjadi doh dan tak melekat pada tangan. Jika adunan masih lembik, masukkan lebihan tepung tadi sedikit demi sedikit. Jangan masukkan semua terus.
4. Uli doh lebih kurang selama 15 hingga 20 minit sehingga doh menjadi licin dan elastik.
5. Biarkan doh naik dua kali ganda dalam masa 1 jam dalam keadaan bertutup.
6. Apabila doh dah kembang, tumbuk-tumbuk sikit untuk buang angin. Kemudian boleh buat bentuk. Nak guna tangan pun boleh, guna acuan pun boleh.
7. Biarkan lagi dalam 10 hingga 15 minit. Kemudian bolehlah goreng.

8. Apabila dah siap goreng, gaulkan dengan gula halus.

9. Siap untuk dihidang.
Kredit: Siti Hadirah
Baca juga: Resipi Donut 1 Cawan Tepung, Ngam Makan Untuk 2 Orang


Resipi Donut Tanpa Guna Mixer, Tak Perlu ‘Rehat’ Lama Tapi Hasil Tetap Lembut & Sedap

Anak-anak suka makan donut? Ibu-ibu boleh cuba buat sendiri di rumah. Senang je kalau ikut resipi donut tanpa guna mixer di bawah ini.
Kalau sebelum ni asyik beli, jom buat sendiri pula. Sekali buat, dapat banyak. Memang jimat berganda!
Cara Buat Donut Tanpa Guna Mixer
Bahan-bahan:

220g susu
1/2 sudu besar yis
100g gula halus
500g tepung roti / tepung serbaguna
1/2 sudu kecil garam
1/2 sudu kecil roti improver
1 biji telur
Sedikit air
50g mentega / marjerin

Bahan topping:

Gula halus / gula aising

Cara-caranya:

Ambil satu mangkuk, tuangkan susu segar, yis dan gula halus yang sudah dikisar. Kacau dan rehatkan selama 5 minit.
Dalam magkuk lain, satukan tepung roti/tepung serbaguna, gara dan roti improver. Sebatikan.
Kemudian masukkan campuran susu, yis dan gula halus tadi. Pecahkan juga 1 biji telur.
Gaul menggunakan tangan sehingga menjadi doh. (gunakan glove plastik supaya adunan tidak melekat di tangan)
Tambahkan sedikit air. Tekan dan lipat sehingga doh menyerap air yang dituangkan tadi.
Masukkan pula mentega/margerin. Teruskan menggaul sehingga mentega bercampur dengan doh sepenuhnya.
 Lipat dan tekan pada doh. Teknik menggunakan tangan ini sangat baik kerana doh cepat menjadi dan tiada biji-biji kecil keluar pada roti nanti.
Bila mentega dah sebati dengan doh, keluarkan doh ke atas permukaan meja atau loyang besar yang bersih.
Taburkan sedikit tepung agar doh tidak melekat pada tangan.
Gosok doh (macam cuci kain guna tangan). Gosok doh sehingga menjadi sedikit lembut.
Tutup doh menggunakan plastik wrao dan rehatkan selama 10 minit.
Tabur sedikit tepung ke atas permukaan meja atau loyang besar yang bersih. Ambil doh tadi dan tekan sedikit.
Gunakan roller dan gulungkan doh depan belakang sehingga rata dan pastikan doh tiada angin.
Ambil acuan donut dan tekapkan pada doh yang sudah diratakan.
Bila dah siap tekap, rehatkan doh selama 1 jam sebelum digoreng.
Pastikan minyak dah cukup panas sebelum mula menggoreng.
Lepas siap goreng, taburkan gula halus atau gula aising.
Siap! Selamat mencuba.

Kredit: Kai Hasidin
Baca juga: Resipi Cakoi Mudah Tanpa Yis, Tapi Tetap Lembut & Jadi Berlubang Di Tengah


Resipi Dumpling Guna Rice Paper, Nak Kukus Atau Goreng Pun Boleh!

Ada ‘Vietnam rice paper’ banyak kat rumah? Apa kat kata jom cuba buat dumpling guna rice paper yang mudah dan sedap.
Tak perlu susah-susah nak uli doh kulit dumpling yang macam kita biasa makan dekat kedai tu.
Mudah je caranya. Tinggal basahkan je rice paper tu, letak inti dan sedia untuk dikukus atau digoreng mengikut selera masing-masing.
Cara Buat Dumpling Guna Rice Paper
Bahan-bahan:

Ayam/daging kisar
Bawang holland/besar
Bawang putih
Daun sup & bawang
Carrot
Kubis
Serbuk perasa maggi
Garam secukup rasa
Sos tiram
Lada sulah
Tepung jagung 1 sdb
Rice paper

Cara-cara penyediaan:
1. Satukan semua bahan kecuali rice paper. Gaulkan sebati.

2. Ambil 1 keping rice paper, potong dua. Basahkan, letak inti dan gulung/balut seperti biasa.

3. Lepas siap balut, boleh terus dikukus atau digoreng. Hati-hati bila pegang/angkat dumpling supaya tak melekat pada periuk pengukus tu. Basahkan sikit bahagian bawah dumpling.
4. Hasilnya selepas dikukus.

4. Hasilnya selepas digoreng.

Selamat mencuba!

Kredit: Shaa Zainol
Baca juga: Jom Buat Sup Dumpling, Modal RM10 Je Tapi Boleh Dapat 40 biji


Resipi English Muffin Yang Sesuai Dijadikan Menu Sarapan Pagi

English muffin atau dikenali sebagai muffin sering dijadikan menu sarapan pagi yang sesuai dimakan bersama jem, telur ataupun daging burger.
Untuk resipi kali ini, bahan-bahan yang digunakan juga mudah untuk dijumpai. Jadi anda wajib cuba resipi yang dikongsi oleh Siti Hasneza Abdul Hamid ini.
Resipi English Muffin Yang Mudah Dan Sedap

Bahan-bahan:

2 sudu makan mentega/marjerin
1 cawan susu segar (suam)
1/4 cawan air panas
2 sudu teh yis segera
2 cawan tepung gandum (wholemeal)
Tepung gandum
Suji/cornmeal

Cara-cara:

Cairkan mentega/marjerin.
Tuangkan susu ke dalam bekas berisi mentega tadi. Oleh sebab mentega belum cair saya tambah 1/4 cawan air panas.
Tambah 2 sudu yis. Biar sehingga yis aktif. Bila ada buih kecil maksudnya yis aktif.
Tambah tepung sedikit demi sedikit. Boleh juga letak tepung gandum selepas itu.
Sambil tambah tepung, aduk-adukkan. Apabila adunan lekang/lepas dari bekas berhenti menambah tepung.
Tutup dan masukkan dalam peti ais untuk dimasak esok. Jika hendak masak terus, biarkan pada suhu bilik sehingga doh mengembang sekali ganda.
Alihkan doh yang sudah naik ke atas permukaan yang ditabur dengan sedikit tepung. Jika dari dalam peti ais, elok biarkan doh kembali ke suhu bilik (15 minit selepas keluar dari peti sejuk).
Sediakan dulang yang ditabur dengan suji. Boleh guna cornmeal jika ada.
Canai doh supaya tebal dalam 1 cm dan tekap dengan acuan bulat.
Doh yang ditekap, letak atas tepung suji dan salut kedua-dua belah dengan tepung tersebut. Biarkan 5-10 minit sebelum mula membakar.
Masak diatas kuali leper dan siap!

Baca juga:
Menu Sarapan Simple ‘Chicken Egg Wrap’, Ringkas Tapi Sedap

Cara Buat Sausage Puff Sedap, Sesuai Untuk Sarapan & Bekal Untuk Anak


Resipi Garlic Chili Oil Guna 3 Bahan, 10 Minit Dah Siap Buat

Wajib cuba resipi Garlic Chili Oil ni. Sedap bila dimakan bersama bubur, sup ayam ataupun untuk dicicah dumpling.
Mudah saja cara membuatnya, 10 minit dah siap buat. Tapi kena tahu tekniknya yang betul kalau taknak chili oil menjadi hitam, hangit dan rasa pahit.
Paling penting untuk masak chili oil ni, api tak boleh besar. Jom lihat cara membuatnya di bawah yang merupakan hasil perkongsian oleh Zurina Zulkefli.
Resipi Garlic Chili Oil
Bahan-bahan:

2 sudu besar chili flakes korea (Gochugaru) atau chili flakes biasa
4 sekawan
7 ulas bawang putih (dicincang halus, lagi halus lagi rangup)

Cara-cara:
1. Panaskan setengah cawan minyak masak atau minyak sayuran. Pastikan api kecil ya. Nak masak chili oil, api tak boleh besar nanti cepat hangus.
2. Masukkan dahulu 4 sekawan.

3. Kemudian masukkan bawang putih, gaul dan masak.

4. Masak bawang putih sehingga warna keemasan. Bukan warna keperangan ya sebab kita tak nak garlic kita rasa pahit.

5. Masukkan chili flakes dan 2 cubitan garam halus untuk rasa sedikit masin. Kemudian terus padamkan api, jangan masak terlalu lama sebab nanti chili flakes mudah hangus kehitaman.

6. Siap!

Simpan dalam botol setelah chili oil sejuk. Saya simpan pada suhu bilik, boleh tahan selama 2 minggu. Pastikan paras minyak melebihi chili flakes ya.

Ini gambar chili oil saya yang dulu, makan dengan bubur kosong. Sedap.

Kredit: Zurina Zulkefli


Bosan Asyik Masak Gulai Biasa? Jom Cuba Resipi Gulai Ayam Siam Ini Pula

Pasti ramai yang pertama kali dengar ‘gulai ayam siam’ kan?  Rasanya hampir sama seperti gulai lemak, tetapi rasa ayam gulai versi Siam ini lebih beraroma.
Kalau dah bosan asyik masak gulai biasa, jom cuba gulai versi siam ni pula. Nak tahu sedap ke tidak, kenalah cuba masak sendiri.
Baca juga: 5 Minit Dah Siap! Ini Rahsia Buat Sambal Belacan Kedai Siam Yang ‘Sebijik Sama’
Resipi Gulai Ayam Siam
Bahan-bahan kisar:

Cili besar merah dan cili besar hijau
Cili padi merah dan cili padi hijau
2 batang serai
Lengkuas
Halia
Buah keras
Belacan
Kunyit hidup
Bawang besar
Bawang putih
Kulit limau purut

Bahan-bahan lain:

Cili kering
Asam keping
Ayam
Santan segar
Garam
Gula melaka

Cara memasak:
1. Masukkan minyak masak. Tumis serai yang sudah diketuk terlebih dahulu.

2. Kemudian, boleh terus masukkan bahan-bahan yang sudah dikisar.

3. Seterusnya, masukkan sedikit cili kering kisar serta asam keping.

4. Masak sehingga pecah minyak, ulang tambah air sebanyak 3 kali.

5. Selepas itu, boleh masukkan ayam.
6. Bila dah mati air ayam, baru masukkan santan segar.

7. Perasakan dengan garam dan gula melaka.

8. Masukkan daun limau pulut. Buang dulu urat tengah pada daun limau pulut itu.

9. Tutup api dan perahkan limau. Siap untuk dimakan!

Video penuh:

 @hadimohdsalleh
Reply to @luna_ezan Maaf ya lambat share resepi. Ramai rupanya nak makan Gulai Siam Ayam 😅, rupa macam rendang tapi bukan dia, ada gaya asam pedas pun bukan dia 😆 #tiktokmalaysia #malaysiafood #masakapaharini #makanantradisional #myfoodie #laukkampung #fyp #fypシ
 ♬ Joget Senyum Memikat – Siti Nurhaliza

Sumber: TikTok @hadimohdsalleh
Baca juga: Resipi Gulai Ayam Confirm Sedap, Memang Ngam Cicah Dengan Roti


Resipi Gulai Ayam Terengganu Style. Unik, Sedap & Punya Rasa Tersendiri

Sedapnya gulai ayam Terengganu. Pergi Terengganu wajib cari nasi berlauk gulai ayam ni untuk sarapan pagi.
Kalau ada yang rindu nak makan, boleh cuba buat sendiri menggunakan perkongsian oleh Siti Noor Hidayah di bawah.
Rahsia nak buat sebiji sama macam di Terengganu, kena guna rempah cap Bunga Ros yang memang terkenal di sana. Jom lihat cara-caranya di bawah.
Cara Buat Gulai Ayam Terengganu Style
Bahan-bahan:

Ayam
Santan sederhana pekat
Rempah cap bunga rose (rempah gulai 2 sudu besar + rempah masak 1 sudu besar)
3 sudu besar cili boh
2 biji ubi kentang
Nisan kerek @ gula melaka
1 keping asam keping
1 sudu besar kerisik
Garam
Bawang merah*
Bawang putih*
1 inci kunyit hidup*
1 inci halia*
1 inci lengkuas*

Kisar bahan bertanda (*).
Cara-cara:
1. Panaskan minyak dan tumis cili boh hingga wangi.

2. Masukkan bahan kisar dan tumis hingga terbit minyak.

3. Masukkan rempah dan kacau sebati.

4. Masukkan ayam dan kacau rata.

5. Masukkan air dalam 1 cawan (saya bilas blender bekas kisar bawang tadi je).

6. Masukkan nisan @ gula melaka dan asam keping kemudian gaul rata.

7. Tutup periuk dan biarkan dalam lebih kurang 5 minit.

8. Bukak penutup periuk dan masukkan santan (Masa ni jangan tutup periuk lagi dah sampai siap meggulai).

9. Bila dah mendidih, masukkan ubi kentang, kerisik, dan garam kemudian masak hingga ubi kentang empuk.

10. Perlahankan api dapur dan reneh dalam 7/8 minit. Bila dah terbit minyak, tutup api dapur. Sedia dihidang.

Selamat mencuba!

Kredit: Siti Noor Hidayah Samah


Resipi Gulai Ikan Tongkol Stail Kelantan Yang Sedap, Kuah Pekat & Cantik Elok

Gulai kuning ni ada macam-macam stail, yang ini pula Gulai Ikan Tongkol Stail Kelantan. Boleh jadi hidangan nasi berlauk untuk pagi dan juga tengah hari, memang sedap.
Hidang pula dengan sambal belacan, ikan rebus cicah dengan budu, ulam dan timun. ‘Sedak dooh’ bak kata orang Kelantan.
Kalau ada orang yang dari negeri lain nak cuba, boleh ikuti perkongsian dari Azizah Daud di bawah.
Cara Buat Gulai Ikan Tongkol Stail Kelantan

Bahan-bahan:

1 ekor ikan tongkol sederhana besar
1/2 kilo santan pekat
Cili merah hijau dan cili padi

Bahan kisar:

10 biji cili kering
2 biji bawang merah besar
2 ulas bawang putih
2 cm lengkuas
3 cm kunyit hidup

Cara-cara penyediaannya:
1. Rebus ikan tongkol dengan asam keping, masukkan juga garam dan gula secukup rasa.
2. Campur santan pekat dengan 5 gelas air, rebus hingga mendidih (masukkan piring atau sudu dalam gulai supaya tidak meruap).
3. Simpan 1/2 gelas santan tadi untuk mengisar bahan kisar, jadi tak perlu masuk air masa nak kisar. Supaya gulai tak bergentel, nanti kuah tak cantik.
4. Apabila santan tadi dah mendidih dan naik minyak, masukkan pula bahan kisar dan kacau rata. Masukkan garam dan gula secukup rasa.
5. Biarkan gulai mereneh, kemudian masukkan ikan yang dah direbus tadi bersama air ikan. Biar mereneh lagi sehingga naik minyak dan berkilat.
6. Masuk cili besar dan cili padi. Makin lama gulai direneh, makin cantik hasil kuahnya.

Kredit: Azizah Daud
Baca juga: Resipi Gulai Lemak Ikan Kering Kelantan, Sedap Tak Terkata


Resipi Gulai Lemak Ikan Kering Kelantan, Sedap Tak Terkata

Ini dia resipi Gulai Lemak Ikan Kering gaya Kelantan. Lauk pauk dari negeri che siti wan kembang ni memang terkenal keenakannya di seluruh negara.
Lauk berlemak dengan rasa manis masam nenas dan ikan kering ni memang mudah saja nak membuatnya. Jom follow resipi dari Zat Hernani di bawah.
Cara Masak Gulai Lemak Ikan Kering Kelantan
Bahan-bahan:

3-4 ekor ikan kering | dibasuh
Timun | dibelah kecil
5-6 biji cili hijau
1 -2 keping nanas | dipotong dadu
Santan secukupnya – ikut jumlah kuah yang anda nak & jumlah ikan yang digunakan
Garam, gula dan perasa secukupnya

Bahan kisar:

1 biji bawang besar
4 ulas bawang putih
3-4 tangkai cili kering
1 biji cili merah
2-3 biji cili padi – jika nak rasa pedas
2 inci kunyit segar
Sedikit lengkuas

Cara memasak:

Masukkan santan dan bahan kisar ke dalam kuali. Buka api dan biarkan mendidih. Pastikan santan selalu dikacau bagi mengelakkan kuah berketul.
Kemudian masukkan ikan kering, hirisan nanas, lada/cili hijau dan timun.
Perasakan dengan garam, gula dan perasa dengan secukupnya. Jangan letak garam terlalu banyak kerana ikan kering sudah memberikan rasa masin.
Asam keping juga tidak digunakan kerana nanas sudah memberikan rasa masam pada kuah.
Biarkan gulai mendidih sekali lagi dan boleh padamkan api.
Sedia untuk dinikmati.

Kredit: Zat Hernani
Lagi resipi menarik:

Resipi Keladi Masak Lemak Cili Api ‘Asli’ Negeri Sembilan, Ada Petua Hilangkan Getah Keladi

Wanita Ini Dedah Rahsia Kesedapan Gulai Ayam Kelantan, Memang Padu!


Resipi Ikan Bakar Asam Jawa, Makan Seekor Confirm Tak Cukup Tau!

Pernah makan Ikan Bakar Asam Jawa? Sekali cuba pasti tak cukup satu! Kalau makan di kedai, harga boleh tahan mahal juga.
Nak lagi puas hati, kita cuba masak sendiri di rumah menggunakan resipi perkongsian oleh Rozmaliza Omar di bawah.
Ikan bakar ini ada rasa masam-masam dan manis. Pastikan gula mencukupi untuk seimbangkan rasa masam pes asam jawa.
Baca juga: Resipi Air Asam Paling Sedap, Cicah Ikan Bakar Memang Terangkat!
Resipi Ikan Bakar Asam Jawa
Bahan-bahan:

5-6 sdb pes asam jawa
4 sdb cili kisar
2 sdb sos tiram
3 sdb kicap manis
1 sdb kicap pekat
2 sdb tepung jagung (jgn campur air)
Sedikit garam
Serbuk perasa
Gula perang secukup rasa (biar seimbang rasa masam dan manis)

Cara-cara:
1. Ikan cencaru siakap dibelah belakang dan dibersihkan. Lumur ikan dengan sedikit garam. Ketepikan sebentar.

2. Masukkan semua bahan-bahan di atas ke dalam mangkuk. Gaul hingga rata.
3. Rasa terlebih dahulu untuk pastikan masam manis pes ini. Tambah gula sekiranya pes terlebih masam.

4. Kemudian sudukan pes ke dalam perut ikan secukupnya.
5. Letakkan sedikit minyak ke dalam pemanggang ajaib, susunkan ikan cencaru yang telah disumbat dengan pes tadi dan bakar hingga masak.

6. Sedia untuk dihidangkan. Selamat mencuba.

Kredit: Rozmaliza Omar
Baca juga: Ini Rahsia Buat Sambal Ikan Bakar Sedap, Rugi Tak Cuba


Resipi Ikan Bilis Kentang Berempah, Lauk Simple Rasa Macam Air Tangan Mak

Masak Ikan Bilis Kentang Berempah ni senang je! Siapa je tak suka lauk mudah dan sedap. Jimat masa kita nak memasak di dapur.
Resipi asal ini telah dikongsikan oleh Nurul Ateekah di Facebook memang menarik hati min betul untuk menulis artikel ini.
Bahan utama cuma kentang dan ikan bilis. Ada lauk ni je pun dah cukup dah kalau orang bujang, lepastu tinggal masak nasi panas je fuhhh layan makan lauk ni.
Baca juga: Cara Buat Kari Terung Ikan Masin Kurau, Mesti Naik Selera!
Jom kita cuba resipi ni.
Resipi Ikan Bilis Kentang Berempah

Bahan-bahan:

Ikan bilis 1 cawan (dibasuh dan digoreng)
Ubi kentang 5 biji (hiris nipis)
Cili merah 1 (dibelah)
Cili hijau 1 (dibelah)
Bawang besar 1 (dihiris)
Bawang putih 3 ulas(dihiris)
Daun kari 2 tangkai
Serbuk kari 1 sudu besar
Cili kisar 5 sudu besar
Kicap manis 3 sudu besar
Serbuk perasa
Gula
Cara-cara memasaknya:
1. Panaskan minyak, masukkan ubi kentang goreng sehingga keperangan dan sedikit garing. (Angkat dan ketepikan)

2. Kemudian masukkan ikan bilis dan gorengkan sehingga masak rangup. (Angkat dan ketepikan)
3. Gunakan minyak yang sama , tumis bawang putih , daun kari dan bawang besar sehingga naik bau.

4. Perlahankan api, masukkan cili kisar dan masak sehingga pecah minyak.

5. Kemudian masukkan serbuk kari. Gaulkan sehingga sekata.
6. Masukkan kicap, serbuk perasa dan gaulkan sebati.
7. Masukkan cili hijau, cili merah , ubi kentang dan ikan bilis yang telah digoreng tadi , gaulkan kesemuanya sehingga rata dan masak seketika.

8. Siap untuk dihidang.
Selamat mencuba!

Sumber: Nurul Ateekah


Nampak Pelik Tapi Sedap, Jom Cuba Resipi Ikan Kukus Guna Aiskrim Soda!

Pasti ramai yang sudah biasa masak ikan siakap stim limau kan? Kali ini Myresipi nak kongsikan pula Resipi Ikan Kukus Aiskrim Soda yang boleh anda cuba di rumah.
Resipi ini mungkin kelihatan pelik kerana menggunakan aiskrim soda tapi sebenarnya rasa menu ini boleh tahan sedap juga. Jangan pandang sebelah mata, belum cuba belum tahu ya!
Cara penyediaannya lebih kurang sama seperti ikan siakap stim limau, apa yang berbeza adalah penggunaan aiskrim soda F&N di dalam bahan sos yang akan dicurahkan ke atas ikan yang siap dikukus nanti.
Jom kita sama-sama cuba! Lihat resipi lengkap di bawah.
Baca juga: Resipi Aiskrim Soda Sakura, Kombinasi Yang Masam-Masam Manis
Resipi Ikan Kukus Aiskrim Soda

Bahan-bahan:

1 kg siakap – dibersihkan
1 batang serai – ditumbuk
2 keping halia – dihiriskan

Bahan-bahan sos:

120ml aiskrim soda F&N
2 sudu besar jus limau
2 sudu besar sos ikan
5 ulas bawang putih – dicincang
2 batang cili padi – dihiriskan
30g daun ketumbar – dicincang
2 batang serai – dihiriskan
2 sudu kecil gula

Cara memasak:
1. Cuci bersih ikan siakap. Letak ikan atas pinggan. Isikan serai dan hirisan halia ke dalam perut ikan.
2. Kemudian kukus ikan selama 15 minit.
3. Dalam periuk, masukkan bahan-bahan untuk sos kecuali daun ketumbar. Masak selama 5 minit. Kemudian baru masukkan daun ketumbar yang sudah dicincang, kacau rata.
4. Selepas ikan masak, buangkan air di dalam pinggan. Kemudian tuangkan sos di atas ikan.
5. Sedia untuk dinikmati. Selamat mencuba!

Baca juga: Resipi Air Asam Paling Sedap, Cicah Ikan Bakar Memang Terangkat!


Resipi Ikan Masak Bawang Asam, Tak Sedar Dah Tambah Berpinggan-Pinggan

Seorang pengguna Facebook, Khairum Hakimin Muhammad ada berkongsikan resipi ikan masak bawang asam yang sedikit lain dari masakan melayu.
Menurutnya, menu ini ada rasa masam dan rasa rempah yang ringan. Bahan-bahan dan cara penyediaannya juga tidak susah mana. Kalau ada yang nak cuba, ikut je resipi di bawah ya.
Baca juga: Lauk Simple Tapi Padu Habis! Jom Cuba Buat Kentang Goreng Berlada Dengan Ikan Bilis
CARA BUAT IKAN MASAK BAWANG ASAM
Bahan-bahan:

7-10 ekor ikan kembung atau selar atau sardin
2-3 biji tomato separa masak
3 tangkai daun kari
5 biji bawang merah India
1 senduk cili kering kisar
1 sudu besar halba campur (jintan manis, halba, biji sawi)
2 ulas bawang putih
1 inci halia
2 biji cili hijau besar
1 sudu kecil pes asam jawa
Garam

Untuk menggoreng:

2 susu besar serbuk cili
2 sudu besar serbuk kunyit
Sedikit garam

Cara-cara memasak:

Gaulkan serbuk cili, serbuk kunyit dan garam bersama ikan.

Goreng dalam minyak panas.

Angkat dan ketepikan.

Guna kuali lain, masukkan minyak goreng ikan tadi. Jangan semua tau. Agak-agak je.

Tumis bawang merah, bawang putih, halia, cili hijau besar, daun kari dan tomato sehingga layu layu sikit.

Masukkan halba campur. Tumis lagi.

Masukkan sesenduk cili kering kisar.

Masukkan pes asam jawa.

Kalau pekat sangat masukkan sedikit air.

Masukkan garam gula secukup rasa.

Dah pecah minyak, Masukkan ikan goreng tadi.

Siap! Selamat mencuba.

Kredit: Khairul Hakimin Muhammad


Resipi Ikan Masak Pedas Thai. Rasa Masam, Manis & Pedas Berlemak Yang Sedap Memukau!

Bila tiada idea nak masak apa, akhirnya pasti akan cari resipi di Google kan? Kalau anda tengah cari resipi ikan, apa kata jom cuba Resipi Ikan Masak Pedas Thai ini.
Rasanya yang sedikit masam, manis dan pedas berlemak pasti akan membuatkan anda berselera! Hidangan ini juga sesuai untuk mereka yang tidak berapa sihat.
Nak cuba? Jom lihat resipi lengkap di bawah.
CARA BUAT IKAN MASAK PEDAS THAI
Bahan-bahan untuk goreng ikan:

Ikan
Garam
Kunyit
Tepung jagung

Bahan-bahan kisar:

1 biji bawang besar
5 ulas bawang putih
4 biji cili api merah
3 biji cili api hijau
2 batang akar ketumbar

Bahan-bahan kuah:

1 biji bawang besar (hiris nipis)
1 batang serai (hiris nipis)
3 sudu sos cili
2 sudu sos tiram
2 sudu sos ikan
Sedikit air limau nipis
Daun limau purut
Sedikit air
1/2 sudu besar gula
Serbuk perasa
Garam (jika perlu)
Tomato
Daun ketumbar (hiasan)

Cara-cara penyediaannya:
1. Lumurkan ikan dengan garam dan kunyit kasi berseri. Letak sikit tepung jagung untuk tambah kerangupan. Panaskan minyak dan goreng ikan dulu. Bila dah masak, angkat dan ketepikan.

2. Panaskan minyak, tumis 1 biji bawang besar dan 1 batang serai yang sudah dihiris nipis.

3. Bila dah kekuningan, masukkan bahan-bahan kisar yang sudah dikisar. Kacau sehingga pecah minyak.

4. Masukkan 3 sudu sos cili, 2 sudu sos tiram, 2 sudu sos ikan dan sedikit air limau nipis. Kacau sampai pecah minyak lagi.

5. Masukkan juga daun limau purut.

6. Tambah sedikit air dan biarkan sehingga mendidih.

7. Masukkan 1/2 sudu besar gula mengikut tahap kemanisan yang disukai. Perasakan juga dengan serbuk perasa. Jika kurang masin boleh tambah sedikit garam secukupnya.

8. Tutup api dan baru masukkan tomato.

9. Curahkan kuah pedas Thai ke atas ikan yang sudah siap digoreng tadi.

10. Taburkan juga sedikit daun ketumbar sebagai penyeri hidangan.

Selamat mencuba!

Kredit: Liza Idris
Baca juga:  Petua Menggoreng Ikan Supaya Tak Hanyir & Tak Melekat Pada Kuali, Hanya Guna Satu Bahan Ini


Resipi Ikan Masam, Nak Lagi Sedap Kena Perap 2-3 Hari Baru Goreng!

Ikan masam ni tak sama dengan ikan pekasam. Nampak lebih kurang saja tapi sebenarnya tidak. Masing-masing ada kesedapan dan peminatnya yang tersendiri.
Rasa sama seperti ikan kering masin cuma tidak begitu masin. Katanya, lagi lama perap lagi sedap.
Nak lagi mudah, mak-mak boleh buat untuk sekilo terus. Mudah kalau nak makan bila-bila, tinggal goreng saja.
Jom lihat cara-cara membuatnya yang dikongsikan oleh Ida Shahida di bawah.
Ikan Masam, Lagi Lama Perap Lagi Sedap
Ikan masam. Siapa yang suka makan ikan kering masin atau suka makan ikan tenggiri masam, pasti akan gemarkan rasanya.
Bahan-bahan:

1kg ikan
1 sudu kecil garam kasar
20 keping asam keping
1 sudu besar asam jawa
Gula secukup rasa
2 sudu besar air

Cara-caranya:
1. Kembangkan asam keping dan asam jawa saja.
2. Air tak perlu banyak sebab nanti semasa perap ikan tu akan mengeluarkan airnya juga.
3. Diperap selama 24 jam (dah boleh dimakan) tapi kalau nak sedap lagi perap 2-3 hari baru digoreng.

4. Jika agak kekeringan sebab sudah banyak hari, boleh masukkan 2-3 sudu air untuk mengembangkan ikan tu semula.
5. Ikan ni boleh disimpan dan dimakan selagi tidak habis. Maksudnya boleh bertahan lama asalkan dimasukkan ke dalam peti ais
6. Nak goreng – boleh basuh dulu sikit sekadar nak bersihkan badan ikan tu atau pun tak perlu cuci pun boleh. Terus digoreng.

Info:

Boleh simpan selama mana yang anda suka asalkan tetap di dalam peti ais
Sedap sangat
Tidak masin seperti ikan masin
Hari ke 3 dah dapat makan
Bila goreng tidak berbau satu rumah/satu taman
Tak perlu dijemur atau dikukus
Bila nak digoreng tak perlu dicuci dengan air

Kredit: Ida Shahida
Baca juga: Cara Goreng Ikan Style Orang Dulu-Dulu, Sedap Memang Lain Macam


Resipi Ikan Pari Masak Lada, Lauk Orang Melaka Yang Ramai Tak Tahu. Sedap Rupanya!

Ikan pari biasanya kita masak asam pedas kan? Kali ini jom cuba ikan pari masak lada pula. Menu yang tidak asing lagi dalam kalangan orang Melaka.
Menurut empunya resipi, Naros Najib memberitahu masakan ini merupakan lauk orang Melaka yang ramai tidak mengetahui tentangnya.
Rupanya seakan sama dengan asam pedas, yang membezakannya adalah ia sedikit berempah. Nak tahu cara memasaknya? Jom lihat resipi lengkap di bawah.
Resipi Ikan Pari Masak Lada

Bahan-bahan:

500gm Ikan pari
4 biji bawang merah
3 ulas bawang putih
2 inci kunyit hidup
Belacan (lebih kurang macam dalam gambar)
2 batang serai
3 helai daun limau purut
2 sudu makan kerisik
3 sudu makan cili kisar
1.5 liter air asam jawa
Garam secukup rasa
Serbuk perasa (pilihan)
Minyak untuk menumis
Bendi secukupnya

Bahan-bahan yang perlu disangai dan dikisar halus:

1 sudu makan jintan putih
1 sudu makan jintan manis
1 sudu makan lada hitam
1 sudu makan biji ketumbar

Cara memasak:
1. Cuci bersih ikan pari. Perapkan sekejap dengan asam jawa dan air limau kasturi untuk hilangkan hanyir.

2. Tumbuk halus bawang merah, bawang putih, kunyit dan belacan. Kalau nak kisar pun boleh saja. Serai tu jangan dikisar. Cukup sekadar titik untuk keluarkan aromanya. Daun limau purut pula siat-siatkan. Buang batang tengahnya.

3. Mula-mula panaskan minyak dan tumis bahan-bahan yang sudah ditumbuk halus. Masukkan juga serai yang dititik.

4. Kacau kesemuanya sehingga naik bau dan hampir garing.

5. Apabila bahan tumisan sudah agak garing, masukkan rempah yang telah disangai dan dikisar halus.

6. Kacau bahan-bahan tumisan hingga garing. Kemudian masukkan cili kisar dan kacau.

7. Apabila cili kisar hampir garing, masukkan daun limau purut. Kacau lagi.

8. Setelah cili cukup garing dan pecah minyak, masukkan pula air asam jawa. Kacau hingga semua sebati.

9. Apabila kuah telah mendidih, masukkan ikan satu persatu. Kacau lagi.

10. Tunggu sehingga kuah mendidih sekali lagi. Dari semasa ke semasa, kacau kuah perlahan-perlahan. Nampak macam lauk asam pedas kan.

11. Setelah kuah mendidih sekali lagi, masukkan kerisik dan kacau.
Sebenarnya resipi original masak lada ni tak guna kerisik. Sebaliknya guna kelapa bakar. Kepingan kelapa tua dibakar, kikis dan diparut atau dihiris halus. Kemudian tumbuk halus jadi tekstur macam kerisik. Kemudian campur ke dalam kuah. Rasanya lagi sedap dan wangi.
Gantikan dengan kerisik untuk memudahkan. Sekarang ni susah nak dapat kelapa. Lagipun, rasanya tak jauh berbeza.

12. Apabila kerisik dah mesra dalam kuah, masukkan garam dan bahan perisa (jika suka). Kacau lagi.

13. Akhir sekali, masukkan bendi. Kalau tak ada bendi, boleh juga masukkan terung. Biarkan selama kira-kira 2-3 minit.

14. Sebelum tutup api, rasa kuah, cukup tak rasa garam, masam, rempah dan pedasnya. Kesemua rasa tu kena seimbang. Baru sedap.
15. Dah siap, selamat mencuba!

Kredit: Naros Naib


Resipi Ikan Rebus Air Asam Dengan Bendi Rebus, Sedap Tak Terkata!

Bila tiada idea nak masak apa, jom masak yang simple-simple tapi sedap seperti ikan rebus air asam ini.
Ada satu lauk ni pun dah menaikkan selera, bertambah 2 pinggan nasi dibuatnya.
Resipi perkongsian dari Akma Abdullah ini wajib dicuba. Gandingkan dengan benti rebus lagi umphh!
Ikan Rebus Air Asam Bersama Bendi Rebus
Bahan-bahan:

Ikan (rebus dengan asam keping dan garam)
Bendi (rebus)
Bawang kecil hiris nipis 2 biji.
Bawang putih bakar dan ketuk 2 ulas
Air asam jawa (bancuh air asam jawa guna air rebusan ikan tadi)
Belacan bakar
Cili (kuantiti ikut nak pedas mana)
Garam
Gula

Cara-caranya:
1. Dalam pinggan, masukkan sedikit air asam jawa kemudian picit cili, belacan, bawang, garam dan gula.
2. Masukkan air asam jawa dan gaul rata.
3. Tuangkan ke atas ikan yang sudah dibuang tulang. Gaulkan.
4. Siap untuk dimakan dengan bendi rebus atau apa sja sayur yang disukai.

Kredit: Akma Abdullah
Baca juga: Resipi Air Asam Sedap & Padu. Rasa Masam, Manis Memang Membangkitkan Selera!


Resipi Ikan Rebus Goreng Yang Laku Keras, Bau Ikan Masa Goreng Pun Dah Mengiurkan!

Menu ikan rebus goreng ini memang sangat mengugat iman. Jarang orang makan tak menambah sebab sedap amat!
Orang Kelantan biasanya cicah ikan rebus goreng dengan budu. Yang tak biasa makan, nanti bolehlah cuba.
Walaupun menu ini nampak ringkas, tapi ada rahsianya kalau nak sedapkan lagi ikan rebus goreng ini. Jom baca perkongsian resipi oleh Cikgu Afy Al Habibi di bawah.
Cara Buat Ikan Rebus Goreng Yang Padu

Bahan-bahan:

10 ekor ikan selayang/sardin (siang & cuci)
1 sudu besar garam bukit
1 senduk cuka
2 keping asam keping
Gula melaka
Halia
Lengkuas
Daun pandan

Cara-cara:
1. Susun ikan dalam periuk dan taburkan 1 sudu besar garam bukit.
Tips: Untuk tips isi ikan pejal, masukkan satu senduk cuka dan dua keping asam. (Tak perlu tambahkan setitik air kerana ikan akan menghasilkan air rebusan tersendirinya nanti)
Tips: Nak bagi ikan manis yang sedap patahkan satu relung kecil nisse Kelantan atau gula melaka.
2. Masukkan hirisan lengkuas, halia dan daun pandan untuk rahsia mewangikan ikan rebus. Langsung tak ada bau hanyir lagi.
3. Rebus ikan dalam api paling perlahan kira-kira 20 minit. Tutup dengan tudung periuk.

4. Buka penutup periuk dan besarkan sedikit api untuk mengeringkan air ikan yang terhasil sebelum ditutup api. Biarkan semalaman untuk rasa yang meresap dan sebati.
5. Goreng ikan dalam minyak panas. Taburkan bawang banyak-banyak bersama potongan cili padi.

6. Tutup dengan tudung periuk ketika ikan digoreng untuk elak meletup.

7. Sedia untuk dihidang!

8. Hidangkan bersama nasi putih, budu putih campur tempoyak dan sambal jantan.

Selamat mencuba!

Kredit: Afy AL Habibi


Resipi Ikan Rebus Versi Thailand Mudah & Sedap, Sesuai Untuk Menu Diet!

 PENULIS
myResipi

 KATEGORI
Artikel

 POSTED ON
2020-09-23 06:10:02

Bagi mereka yang berada dalam proses diet, ikan rebus selalu menjadi pilihan bagi menggantikan makanan berkalori tinggi. Namun, kadang-kadang pasti akan rasa bosan jika asyik memakan menu yang sama. Betul tak? Apa kata hari ini korang cuba buat ikan rebus versi Thailand pula, rasanya agak berbeza dengan ikan rebus biasa korang pernah cuba di rumah. Lagi-lagi apabila dicicah bersama sos budu, sedapnya! Jom ikuti perkongsian daripada Vi Ibi Haji Ariffin menerus Facebook.

Kredit: Vi Ibi Haji Ariffin

Bahan-bahan:

15 ekor ikan
2 ketul gula melaka
2 batang serai
½ sudu garam
6 ulas bawang putih
Segenggam asam keeping
15 helai daun limau purut

Cara-caranya:

Mula-mula, masukkan bahan-bahan yang disediakan tadi ke dalam periuk.

Kredit: Vi Ibi Haji Ariffin

Kemudian, masukkan pula 15 ekor ikan dan susunkan dengan rapi di dalam periuk. Anda juga boleh meletakkan cili jika mahu. Lalu, masukkan air sama paras dengan ketinggian ikan.

Kredit: Vi Ibi Haji Ariffin

Rebuskan selama setengah jam dengan api yang kecil. Rasa sedikit kuah tersebut untuk mendapatkan rasa yang diingini. Sekiranya terlebih masin atau manis, tambahkan air panas sedikit.

Kredit: Vi Ibi Haji Ariffin

Tambahkan 1 cawan air panas jika anda lebih suka ikan rebus ini berkuah.

Kredit: Vi Ibi Haji Ariffin

Anda juga boleh gorengkan juga, namun perlu berhati-hati kerana ia agak meletup-letup ketika digoreng. Gunakan api perlahan dan tutupkan dengan penutup periuk.

Kredit: Vi Ibi Haji Ariffin

Siap! Sangat sesuai dihidang panas-panas dan dimakan bersama seisi keluarga. Selamat mencuba!


Rindu Makanan Thailand? Jom Buat Ikan Sambal Thailand Menggunakan Bahan Yang Ada Di Rumah

Setiap kali pergi ke negara jiran kita mesti selalu dengar ikan sambal Thailand kan? Tapi bila teringin tu susah nak dapat rasa yang sama macam dekat Thailand.
Sambal hijau ni sesuai sangat kalau dimakan dengan nasi yang panas-panas. Siapa yang suka pedas boleh try resipi tapi kalau tak makan pedas pon korang boleh kurangkan bilangan cili yang digunakan.
Resipi Ikan Sambal Thailand
Bahan-bahan:

Cili padi 10 biji*
Cili besar hijau 3 biji*
Tomato 1 biji*
Bawang putih 6 ulas*
Bawang besar 2 biji*
2 batang serai
Daun limau purut
2 sudu makan sos cili
2 sudu makan sos tiram
Mushroom seasoning
1 sudu sos ikan
1 sudu gula
Limau nipis 1 biji
Ikan

Cara-cara:

Gorengkan ikan dulu. Nak guna ikan apa pun boleh.
Kisar kasar bahan bertanda *. Kalau tak ada chopper boleh gunakan lesung batu sebab kita nak hasil yang kasar.
Panaskan minyak goreng ikan tadi. Tumiskan bahan sehingga pecah minyak. Pecah minyak tu maksudnya minyak tu dah bertakung atas sambal kita.
Masukkan 2 batang serai.
Masukkan daun limau purut. Batang tengah buang okey, nanti jadi pahit kalau tak buang.
Masukkan 2 sudu makan sos cili.
Kemudian, letak 2 sudu makan sos tiram.
Letak mushroom seasoning. Kalau tak ada boleh masukkan secukup rasa.
Masukkan 1 sudu sos ikan.
Selepas itu, letak 1 sudu gula somtan. Kalau tak ada pakai je gula putih.
Perahkan 1 biji limau nipis. Gaul rata. Tak perlu letak garam dah sebab sos ikan tu dah masin.
Nak letak bawang pon boleh. Tak nak pon takpe.
Masukkan ikan dan gaul.
Hidangan anda telah siap.

Senang sangat nak buat sambal ikan thailand ni. Jadi, siapa yang suka kepedasan ataupun makanan Thailand korang boleh try resipi ni.
Kredit: Ameera
Baca juga:
Sambal Ikan Bilis Belimbing Buluh Versi Mudah, Guna Je Cara Ini
Cara Buat Sambal Kicap Power, Makan Dengan Apa Saja Pun Pasti Sedap!


Resipi Ikan Siakap Bakar Ala Kuala Perlis, Sekali Cuba Pasti Akan Teringat-Ingat Kesedapannya!

Seorang pengguna laman sosial Facebook, Rozmaliza Omar ada berkongsikan Resipi Ikan Siakap Bakar Ala Kuala Perlis. Menurutnya, pertama kali makan siakap bakar style macam ni di Perlis. Rasanya juga boleh tahan sedap, lagi-lagi bila cicah air asam dan sambal kicap.
Kalau ada ikan siakap kat dapur dan tak tahu nak masak apa, boleh cuba resipi ini okay! Bosan juga asyik masak ikan siakap 3 rasa atau ikan siakap masam manis kan.
Baca juga: ‘First Time’ Makan Sedap Sangat, Wanita Kongsi Resipi Ikan Siakap Masak Asam Jawa Ala Thai
CARA BUAT IKAN SIAKAP BAKAR ALA KUALA PERLIS
Bahan-bahan:

1 ekor ikan siakap/ apa² ikan yang suka
3 sdb majerin/ butter
4 sdb susu pekat manis
1/2 cawan santan pekat KARA
Sedikit serbuk kunyit
Garam

Cara-cara:

Masak semua bahan-bahan diatas kecuali ikan dengan api perlahan hingga agak pekat sedikit.
Rasakan manis-manis lemaknya. Setelah nampak sedikit mendidih dan elok pekatnya, boleh tutup api. Ketepikan.
Ikan dicuci bersih. Gaulkan dengan serbuk kunyit dan garam.
Bakar ikan dengan menggunakan api sederhana. Bila dah siap bakar, sapukan kuahnya atas ikan sambil-sambil dibakar lagi. Bila dah nampak bersalut elok boleh diangkat.
Hidangkan dengan sambal kicap atau air assam kerisik.

Cubalah buat, pasti suami akan makan menambah-menambah!
Kredit: Rozmaliza Omar